Srđan Marković - Dnevni list Danas\nPočetna » Srđan Marković\n„Protesti ne smeju stati jer donose promene“\nProtesti 2020. godine pripadaju svakom građaninu Srbije koji misli svojom glavom.\nPiše: Miloš D. Miljković 3. 1. 2020.\nMarković: Rezultati razgovora o izbornim uslovima nisu dovoljni\nAktivista Udruženja „Jedan od pet miliona“ Srđan Marković kazao je večeras da rezultati razgovora o izbornim uslovima uz posredstvo EU nisu dovoljni i naveo da je do njih došlo zahvaljujući bojkotu.\nProtest „Jedan od pet miliona“ koji se održava u subotu 7. decembra neće biti prijavljen policiji.\nPiše: Snežana Čongradin 7. 12. 2019.\nNDBG: Nadležni da pod hitno iznesu sve informacije o slučaju davljenja Markovića\nInicijativa Ne davimo Beograd pozvala je nadležne da pod hitno iznesu sve informacije o slučaju davljenja aktiviste Srđana Markovića tokom protesta 1 od 5 miliona u subotu 30. novembera i odgovorne privedu pravdi.\nPiše: Danas Online 2. 12. 2019.\nPokret „1 od 5 miliona“ traži od policije da hitno otkrije i uhapsi osobe odgovorne za napad na jednog od organizatora protesta u Beogradu, Srđana Markovića.\nPiše: Beta/N1 1. 12. 2019.\nPiše: Una Miletić 31. 8. 2019.\n1 od 5 miliona: Nema pregovora sa Vučićem, bojkot izbora (VIDEO, FOTO)\nProtest, 37. po redu u Beogradu, završen je ispred zgrade RTS. Jedan od organizatora Srđan Marković, pozvao je na bojkot predstojećih izbora i rekao da nema pregovora i okruglih stolova sa predsednikom Srpske napredne stranke i države Aleksandrom Vučićem.\nPiše: Beta, FoNet 17. 8. 2019.\nPiše: M. D. Miljković 15. 8. 2019.


Do ponedeljka, 13. decembra, kada ističe rok za deponovanje akcija malih akcionara 'Knjaza Miloša' 'FPP Balkan limitidu', biće poznato na koji način i po kojoj garantovanoj ceni će se trgovati državnim paketom od 41,28 odsto vlasništva aranđelovačke kompanije na Beogradskoj berzi.\nBeograd -- Miroljub Labus kaže da je nužno menjati zakon, jer sadašnji ne obezbeđuje zaštitu državnog paketa akcija u velikim firmama. Potpredsednik Vlade Srbije je u sredu kazao da je Vlada odlučila da menja Zakon o privatizaciji i Akcijskom fondu, zato što je sadašnja situacija nakaradna u vezi ...\nBeograd -- Država je, po svemu sudeći, izgubila bitku koja vodi oko "Knjaza Miloša", što dovodi u pitanje zaradu od 40 miliona evra. Komisija za hartije od vrednosti saopštila je da su kompanije "Apurna" i Pivara "Laško" povukle ponude za preuzimanje akcija preduzeća "Knjaz Miloš" i da je jedinu ...\n'Apurna', zajednička kompanija Vlada Divca i francuskog 'Danonea' i 'Pivovarne Laško', juče su definitivno odustali od javnog preuzimanja akcija 'Knjaza Miloša'. Posle višemesečne borbe tri ponuđača, ali i agonije malih akcionara, u trci za aranđelovačku kompaniju ostao je samo 'FPP Balkan limitid' ...\nFPP kupuje sve akcije malih akcionara\nBeograd -- Predstavnici investicionog fonda FPP "Balkan limitid" potvrdili su da će otkupiti sve akcije malih akcionara "Knjaza". "U našoj ponudi je navedeno da smo spremni da otkupimo najmanje 25, a najviše 33,6 odsto akcija, koliko i poseduju svi mali akcionari", rekla je direktor "MV ...\nApurna i Laško odustali\nBeograd -- Komisija za hartije od vrednosti je saopštila da su "Apurna" i “Pivovarna Laško" povukle ponude za "Knjaz Miloš". Komisija je takođe saopštila da je jedinu konačnu ponudu dostavio FPP Balkan limitid. Ponudu FPP-a, Komisija za hartije od vrednosti je odobrila uz obrazloženje da je ona ...\nPoslednja šansa za 'Knjaz'\nDanas u podne ističe rok za dostavljanje konačnih ponuda za kupovinu akcija 'Knjaza Miloša'. Do podne 'Apurna', zajednička kompanija Vlade Divca i 'Danonea', Pivovarna 'Laško' i Investicioni fond 'FPP Balkan Limitid' moraju da dostave nove ponude Komisiji za hartiji od vrednosti, ukoliko odluče da ...


Vesti online / Vesti / Ex YU / "Mi razgovaramo o povećanju plata, oni se bave terorizmom"\n- Ovde je napadnuta Republika Srpska, napadnut je mir u Banjaluci. Dok mi razgovaramo o tome kako povećati plate na 1.000 KM, oni se bave terorizmom - rekao je Dodik za RTRS.\nPredsednik Srpske je rekao da je nesporno da je takav čin politički motivisan i da je Aleksandar Radić, član SDS-a koji je ispalio zolju, u tome imao podršku stranke.\n- Ljudi moraju da razumeju da ovde postoji jedan apsurd - oni koji stalno pričaju o borbi protiv kriminala i korupcije sada su otišli u terorizam. Ne može niko da odvoji taj čin od podrške koja je data njemu da to učini ,kao važnom čoveku koji se često nalazi u društvu i često se slika sa predsednikom SDS-a i tamošnjim poverenikom Mektićem - rekao je Dodik.\nOn kaže da ovaj događaj potvrđuje da se opozicija u Srpskoj nije zaustavila na verbalnim napadima na sistem i nosioce vlasti.\n- To govori o njihovim namerama, kao i o zloupotrebama koje su činili u političkom smislu - kazao je Dodik.\nNa pitanje da prokomentaroše odluku opozicije da ne organizuje veliki završni miting u Banjaluci, Dodik je rekao da oni ni ne mogu napraviti veliki skup, te da odustaju zato što nemaju kapaciteta da to urade.\n- Celu kampanju tri, četiri partije ne mogu da naprave ono što je SNSD sam. Na mitingu u Palama zajedno su imali 680 ljudi prebrojanih u glavu, a SNSD sam je imao 5.000 ljudi - rekao je Dodik, koji je lider SNSD i kandidat vladajuće koalicije za člana Predsedništva BiH iz RS na prdstojećim izborima.\nOn je naglasio da je zadovoljan što u predizbornoj kampanji nije bilo nijednog ekscesa, te izrazio nadu da je za nacionalnu stvar najvažnije da i sami izboru protekne u miru i bezbedno u skladu sa propisima.\n- Onaj ko pobedi i koga narod podrži neka formira vlast. Ako se narod odluči za njih, ja ću to da poštujem i ne znam uopšte kakva bi trebalo destabilizacija da se desi u tom smislu. Ali ako imate situaciju da ljudi bliski rukovodstvu SDS-a ispaljuju zolje, onda je moguće očekivati svašta - zaključio je Dodik.


SportDC - Vesti - Lige Srbije - Vladimir Radenković novi šef struke Kragujevčana\nFudbalski klub Radnički 1923 danas je predstavio novi stručni štab, na čelu sa Vladimirom Radenkovićem, mladim i izuzetno perspektivnim stručnjakom, koji bi trebao da predstavlja dugoročno rešenje za klupu Kragujevčana.\n- Mislim da je nakon toliko godina staža na nivou asistenta, konačno došao pravi trenutak da se okušam u samostalnom radu. Moram reći da je do saradnje došlo nekako spontano, nakon što su mi ljudi iz kluba predočili svoju viziju da od Radničkog 1923 naprave jedan moderan klub sa prepoznatljivim stilom igre, koji će napraviti iskorak u srpskom fudbalu. Naša zajednička želja je da Radnički 1923 u narednom periodu igra jedan moderan, totalni fudbal, sa puno rizika i na gol više, u kome će publika na “Čika Dači” moći da uživa. Takođe, nastojaćemo da afirmišemo što je moguće veći broj mladih igrača, pre svega iz Kragujevca, ali i iz drugih sredina. Nadam se da ćemo predanim radom tokom predstojećeg pripremnog perioda i uz par kvalitetnih pojačanja uspeti da stvorimo jednu veoma respektabilnu ekipu, koja će igrati značajnu ulogu u superligaškoj konkurenciji – poručio je novi strateg kluba sa “Čika Dače”, koji je potom predstavio i svoje saradnike iz stručnog štaba:\n- Goran Isidorović je trener sa višegodišnjim iskustvom, koji je radio u Partizanu, Dinamu iz Minska, Saudijskoj Arabiji i Ujedinjenim Arapskim Emiratima. On će biti zadužen za rad sa napadačima. Srđan Zirojević je kondicioni trener sa kojim uspešno sarađujem već duži niz godina. Radio je u Crvenoj zvezdi u eri Roberta Prosinečkog, kao i u mlađim selekcijama Srbije. I konačno, Vujadin Radenković je mlad i perspektivan trener, koji je prethodnih šest meseci proveo u Novom Pazaru, gde je dao značajan doprinos opstanku ovog kluba u Super ligi.\n- Mislim da smo napravili pravi izbor kada je u pitanju stručni štab. To su jako ozbiljni ljudi, maksimalno posvećeni svom pozivu i nadam se da će uspeti da od Radničkog 1923 naprave ekipu koja će igrati jedan moderan fudbal, po kome će biti prepoznatljiva u Srbiji – istakao je direktor kluba Fržović.\n- Bitan dan za naš klub. Danas predstavljamo novi stručni štab, sa kojim idemo u Super ligu. Radi se o ljudima koji su prepoznali neku našu viziju i koji su spremni da pruže svoj doprinos u daljem procesu modernizacije kluba – nadovezao se sportski direktor Perović.\nNovi šef struke sutra će izvršiti prvu prozivku igračkog kadra i tako ozvaničiti početak priprema "crvenih" za predstojeću sezonu.


Broze Basket bez sjajnog strelca dolazi na megdan Crvenoj zvezdi - Sportskacentrala.com\nBroze Basket bez sjajnog strelca dolazi na megdan Crvenoj zvezdi21.02.2017 19:59hJedan od najboljih igrača Broze Basketa, Janis Strelnieks, odsustvovaće sa parketa narednih mesec dana.\nLetonac se povredio tokom finalne utakmice Kupa Nemačke sa Bajernom, a pregledom je utvrđeno da je pokidao ligamente ramena.\nIako nije potreban operativni zahvat, Strelnieks će morati da pauzira naredne četiri nedelje što je popriličan udarac za nemačkog šampiona u pokušaju da se domogne osme pozicije pred početak plej-ofa.\nStrelnieks je ove sezone prosečno postizao 11.7 poena po utakmici u Evroligi i uz Melija i Milera jedini u Bambergu ima dvocifren prosek poena.\nBroze Basket će bez sjajnog strelca između ostalog biti i na utakmici sa Crvenom zvezdom, 2. marta u Beogradu.


U susret drugoj generaciji TeleGroup Tech Hub programa stručne prakse | TeleGroup\nSvečano otvaranje drugog po redu TeleGroup Tech Hub programa stručne prakse će se održati u utorak, 11. decembra, na Elektrotehničkom fakultetu u Banjaluci.\nTech Hub će ove godine otvoriti vrata drugoj generaciji najperspektivnijih studentata Elektrotehničkog fakulteta iz Banjaluke i omogućiti im da razumeju kako funkcionišu poslovni procesi u velikim tehnološkim kompanijama, kao i da budu u toku sa najnovijim trendovima u oblasti IT-a, telekomunikacija i elektroenergetike. Kroz program šestomesečne stručne prakse, mladim praktikantima koji se najbolje pokažu omogućićemo učešće u međunarodnim komercijalnim projektima na kojima je kompanija TeleGroup angažovana.\nNa ceremoniji dodele diploma prvoj generaciji TeleGroup Tech Hub programa u septembru ove godine, rukovodilac sektora za razvoj softvera kompanije TeleGroup Banja Luka, Jovica Kesić, naglasio je da je prvi Tech Hub premašio očekivane rezultate, gde smo dobili izuzetan proizvod koji su studenti osmislili uz stručno vođenje inženjera naše kompanije.\nKao „igralište” za one koji žele da se bave modernim tehnologijama, Tech Hub je pokrenut sa misijom da IT industrija bude još atraktivnija mladim ljudima, kao i da istovremeno tehnološke kompanije uče i prikupljaju inovativne ideje od mladih ljudi.\nUnapred se radujemo i nadamo još jednoj uspešno odškolovanoj generaciji mladih i perspektivnih studenata i budućih inženjera!


Стефановић: Желимо мир, али смо спремни да одговоримо на претње\nStefanović: Želimo mir, ali smo spremni da odgovorimo na pretnje\nPotpredsednik Vlade i ministar unutrašnjih poslova Nebojša Stefanović poručio je danas da Srbija želi mir i stabilnost, ali je spremna da najoštrije odgovori na svaku pretnju.\n„Neki imaju pretenzije prema našoj zemlji, pa čak i prema ovom gradu. Ali moraju da znaju da su bedemi ovde čvrsti i da je srpska policija snažan štit svom narodu od svakog ko se drzne da pomisli da je Srbija plen i da nema dovoljno snage. Mi želimo mir i stabilnost, ali smo spremni da najoštrije odgovorimo na svaku pretnju. I to je jasna poruka koju šaljemo, rekao je Stefanović na obeležavanju dana policije u Nišu.\nOn je rekao da posle tri godine na čelu tog ministarstva može da kaže da je najvažnije to da zbog ozbiljnog i predanog rada i iskazane hrabrosti pripadnika MUP-a svaki građanin u Srbiji zna ko god da je počinio neko krivicnco delo i prekršio zakon nije zaštićen.\n„Nema kriminalaca koju mogu da se osećaju sigurno dok diluju drogu, pljačkaju ljude, uzimaju njihovu imovinu ili planiraju da nanesu zlo našoj deci. Nema kriminalnih grupa koje ne osećaju strah od policije. I nema onih koji se osećaju lagodno dok planiraju svoja zlikovačka dela“ rekao je Stefanović.\nOn je podvukao da policija u svakom kraju naše zemlje ima ozbiljne akcije kojima se kriminalci iz najopasnijih klanova privode pravdi.\n„Danas oni strahuju od policije i od države koja ima volju i snagu da se sa njima obračuna“ ocenio je.\nKako je rekao uprkos pokušajima mnogih da ospore rezultate policije i požrtvovanje ogromnog broja ljudi, istina ih demantuje.\nUmesto da poštuju rad i posvećenost policajaca i sve što je urađeno na očuvanju sigurnosti građana, neki ovih dana pronalaze samo loše reči za rad ovih mladića i devojaka u uniformi. To im neću dopustiti. Kao što naš predsednik Aleksandar Vučić voli da kaže – „Na kraju je jedino važnan rezultat“ poručio je ministar.\nOn je podvukao da gotovo da nema oblasti u kojoj rezultati nisu bolji, a u mnogim segmentima napredak je i iznad 20 odsto.\n„Preuzimajući dužnost najavio sam odlučnu borbu protiv narko-trafikinga i organizovanog kriminala. Za tri godine zaplenili smo više od 10 tona narkotika. To je deset tona droge manje na ulicama naše Srbije, u školskim dvorištima, među našom decom. Uhapsili smo više od 400 ljudi koji su pripadnici čak 58 organizovanih kriminalnih grupa“ naveo je Stefanović.\nOn je precizirao i da je ukupan kriminal za tri godine, naspram prethodnog perioda, smanjen za 7,5 procenata, odnosno za 25.000 krivičnih dela, za 23 odsto manje je teških krađa, razbojništva za četvrtinu, a maloletnički kriminal je u padu od 22 procenta.\n„U uporednom periodu imamo i 65 ubistava manje“ rekao je Stefanović i ukazao da ti rezultati govore da je za te tri godine urađen dobar posao.\n„Dokazali smo da je policija garant stabilnosti i bezbednosti. Očuvali smo sigurnost i potvrdili da smo među najboljima u regionu“ podvukao je on.\nStefanović je upozorio da moraju ostati fokusirani, nastaviti putem pravde i poštovanja zakona, adekvatno odgovoriti na sve pretnje, „a sedam miliona građana Srbije računa da ćete uvek biti korak ispred kriminalaca“.\nKako je rekao u tom smislu se mora nastaviti modernizacija policije i nabavka nove opreme.\n„Uskoro stiže veći broj patrolnih vozila, videćemo danas u ešalonima i nova i modernizovana borbena oklopna vozila, koja smo obezbedili uz veliku pomoć Vlade Republike Srbije i predsednika Aleksandra Vučića“ naznačio je Stefanović.\nOn je zahvalio „Jugoimport SDPR-u“ i naveo da sada imamo bezbednija borbena vozila, sa jačim oklopom i boljim naoružanjem i dodao i da je potpisan ugovor i sa „Erbasom“, tako da će policija dobiti tri nova helikoptera u naredne dve godine.\n„Želim ovom prilikom da se zahvalim predsedniku Vučiću na ogromnoj podršci zahvaljujući kojoj su pripadnici policije danas opremljeniji i bezbedniji, spremniji da odgovore na sve pretnje, a zahvaljujući dobroj politici predsednika i Vlade možemo da očekujemo i značajnije povećanje plata za sve pripadnike Ministarstva“ naveo je Stefanović.\nOn je rekao da na sve izazove, od pretnji teororizmom, od kojih nisu imune ni najveće sile u svetu, globalnih sajber napada, pa do migrantske krize i organizovanog kriminala, moramo imati spreman odgovor.\nStefanović je naznačio i da je tokom migrantske krize kroz našu zemlju prošlo milion i po migranata, deo njih i kroz Niš.\n„Uspešno smo reagovali, humano i efikasno i očuvali smo bezbednost naše zemlje“ dodao je.\n„Imajući u vidu da policija očuvanjem bezbednosti direktno utiče i na ekonomski napredak, kao ključni garant investitorima da su njihova ulaganja sigurna, želeo sam da se bolje upoznate sa ljudima iz MUP-a i našim mogućnostima. Da i građani ovog dela Srbije vidi ko su oni zbog kojih mogu mirno da spavaju“ kazao je Stefanović obraćajući se Nišlijama.\nOn je izrazio veliku zahvalnost gradonačelniku i rukovodstvu Niša na pomoći koju su im pružili u organizaciji ove svečanosti, ali i na dobroj saradnji koju imaju sa Policijskom upravom Niš.\nNa kraju obraćanja Stefanović je još jednom zahvalio svim pripadnicima Ministarstva unutrašnjih poslova zbog odličnih rezultata i hrabrosti.\nOBELEŽAVANJE DANA POLICIJE U NIŠU\nObeležavanje dana policije počelo je danas u centru Niša, a u defileu i pokaznim vežbama učestvuje oko 1.000 pripadnika MUP-a i više od sto vozila.\nPotpredsednik Vlade Srbije i ministar unutrašnjih poslova Srbije, Nebojša Stefanović primio je raport od pukovnika poplicije Dragana Vasiljevića a zatim izvršio i smotru postrojenih jedinica pred brojnim građanima Niša.\nNakon himne „Bože pravde“ počela je centralna proslava Dana policije.


Andreja Mladenović otvorio Međunarodni turnir košarkaša u kolicima : SPORTSKA INKLUZIJA\nAndreja Mladenović otvorio Međunarodni turnir košarkaša u kolicima\nZamenik gradonačelnika Beograda Andreja Mladenović otvorio je danas dvodnevni Međunarodni turnir košarkaša u kolicima, koji se održava u Republičkom zavodu za sport i medicinu sporta na Košutnjaku i na kome učestvuju ekipe iz Hrvatske, Bosne i Hercegovine, Crne Gore i Srbije.\n– Grad Beograd pruža punu podršku Paraolimpijskom komitetu i ovakvom načinu bavljena sportom. Naši sugrađani koji učestvuju u aktivnostima Paraolimpijskog komiteta daju pun doprinos razvoju sporta i sportskog duha. Mi na ovaj način podržavamo trud, odricanje i veliku upornost. Nedavno smo imali festival paraolimpijskog sporta u školama gde su se deca družila sa sportistima koji su u kolicima, razmenjivali su iskustva i imali zajedničke mečeve. To je pravi pokazatelj da uključivanje ljudi u kolicima u sportske i sve druge aktivnosti mora da se nastavi. Beograd je to na više načina pokazivao upravo podrškom ovakvim turnirima i svim aktivnostima u pripremama za takmičenja. Mislim da ćemo doći do toga da paraolimpijski sport bude na većem nivou, kao što je slučaj u nekim državama u svetu – istakao je Mladenović.\nOvo takmičenje košarkaša u kolicima organizovali su Forum mladih sa invaliditetom i Savez košarkaša u kolicima Srbije. Turnir se realizuje u okviru projekta „Sportska inkluzija”. Cilj je promovisanje i ostvarivanje prava na jednakost svih mladih u društvu, a posebno onih iz osetljivih grupa, kroz sportsko-edukativne aktivnosti koje promovišu i doprinose razvoju sporta osoba sa invaliditetom i društvenom uključivanju. Projekat finansira Ministarstvo omladine i sporta. Realizaciju turnira podržao je i Paraolimpijski komitet Srbije.\nPored turnira košarkaša u kolicima, na istom mestu se održavaju i Prve međunarodne sportske igre osoba sa invaliditetom „Beograd open 2014” na kojima učestvuje više od 400 sportista oba pola, svih uzrasta i vrsta invaliditeta. Svaki četvrti učesnik je iz inostranstva, pre svega, iz zemalja u okruženju. Sportisti sa invaliditetom nadmeću se u sedam disciplina: atletici, golbalu, sedećoj odbojci, stonom tenisu, šahu, ženskoj odbojci za gluve i plivanju. Organizator takmičenja je Sportski savez osoba sa invaliditetom Beograda, a pokrovitelj Grad Beograd – Sekretarijat za sport i omladinu.


Korona virus, žene i nauka: Genetičarka na zadatku da vrati život u normalu - BBC News na srpskom - Dnevni list Danas\nPočetna » BBC News na srpskom » Korona virus, žene i nauka: Genetičarka na zadatku da vrati život u normalu\n0Piše: BBC News na srpskom 04. marta 2021. 16.58\n„Svakoga dana ustajem sa misijom da pomognem ljudima da im se život vrati u normalu“, kaže doktorka Pardis Sabeti.\nProšlo je više od godinu dana otkako se život doktorke Sabeti sveo na borbu protiv Kovida-19, a ono što je tera da istraje je želja da „pomogne ljudima koji su zatočeni kod kuće“ tokom karantina.\nTim Laboratorije Sabeti, na Univerzitetu Harvard u SAD, izradio je test zasnovan na analizi CRISPR-a – tehnologiji koja omogućuje da se pronađu specifični delovi DNK unutar ćelija.\n„Ostvarili smo veliki napredak u odnosu na prethodne epidemije kao što su ebola i zika, na primer, tehnologije koje koristimo da sekvenciramo viruse i za dijagnostički rad sada su sofisticiranije. Ali ima još mnogo toga da se uradi u pogledu kulture“, kaže ona.\n„Kultura epidemije“, njena knjiga koja se bavi ranim reagovanjem na ovakve krizne situacije, navodi brojne oblasti u kojima bi moglo da dođe do napretka, uključujući bolju komunikaciju između organizacija i vlada, veću transparentnost i razmenu informacija, kao i više regulative u borbi protiv korupcije.\n„U opticaju je mnogo novca, ali nije dovoljno jasno ko ga dobija i kako se on troši“, kaže doktorka Sabeti, ističući kako nedostatak transparentnosti može istinski da naškodi kampanjama koje se bave javnim zdravljem.\n„Ako je svet pun rasizma, tokom epidemije rasizma ima još više; ako je svet mesto gde vlada seksizam, onda je tokom krize ovaj problem još izraženiji“, kaže.\n„Stekni moć da bi iskazao moć“\n„Zaista je neverovatno da toliko žena godinama na prvoj liniji tokom epidemija, a mi tako malo znamo o njima“, kaže doktorka Sabeti.\nOna je, kao vodeća genetičarka, i sama iskusila ovu vrstu diskriminacije na vlastitoj koži – jednom joj je rečeno da treba da bude „glasnija“ da bi uspešno sakupljala novčana sredstva.\n„Ja sam sićušna žena tankog glasa i neću biti glasna ni kad budem zašla u šezdesete“, kaže ona.\nOna smatra da je glasnoća „odvratna reč“, jer se odnosi na „duboki glas krupnog muškarca“ i dok god ne budemo živeli u svetu u kom mogu da se čuju svi različiti glasovi, i žene i muškarci će morati predano da rade na postizanju ravnopravnosti.\n„Morate da steknete moć da biste mogli da iskazujete moć“, kaže ona.\n„Do dana današnjeg njene reči mi odjekuju u glavi i pomažu mi da se saberem i radim na malim promenama, koje mogu imati veliki uticaj“, kaže ona.\n„Strah, nada i solidarnost“\nPesma govori o „strahu, nadi i solidarnosti sa životima izgubljenim tokom epidemije“, kaže doktorka.\nKasnije se vratila u SAD da bi stekla diplomu na Medicinskom fakultetu Univerziteta Harvard, postavši treća žena u istoriji Harvarda koja je diplomirala summa cum laude – sa najvišim ocenama.\nBBC ju je 2020. stavio na svoju listu 100 žena, koja odaje priznanje predvodnicama promena tokom pandemije korona virusa – jednog od najtežih perioda u XXI veku.\nSa novom pandemijom uvek dolazi i „zlatna groznica“ – da se zaradi novac ili da se postane slavan, kaže doktorka Sabeti, ali njena vlastita velika otkrića – kao što su ona do kojih je došla tokom epidemije ebole – desila su se na „malim mestima“ i u „veoma malim zajednicama“.\n„Dok sa živa, trudiću se da pokrenem makar male promene“, kaže ona.\nNačelnica ginekologije UKC RS: Trudnice mogu da se vakcinišu protiv virusa korona\nNa respiratoru u KC Niš i četvorogodišnji dečak


За побољшање квалитета ваздуха у Крагујевцу 18 милиона евра\nHomeEkonomijaZa poboljšanje kvaliteta vazduha u Kragujevcu 18 miliona evra\nZa poboljšanje kvaliteta vazduha u Kragujevcu 18 miliona evra\nMinistar finansija Siniša Mali, ministarka zaštite životne sredine Irena Vujović i direktor Evropske banke za obnovu i razvoj (EBRD) za Zapadni Balkan Mateo Kolonđeli potpisali su danas finansijski ugovor vredan 18 miliona evra za sprovođenje zamene kotlova na ugalj u okviru Projekta daljinskog grejanja u Kragujevcu, koji će značajno poboljšati kvalitet vazduha u tom gradu.\nMali je tim povodom istakao da je ovo veliki dan za građane Srbije, a još veći za stanovnike Kragujevca, jer je potpisan veoma važan ugovor za ekologiju, dodavši da je Vlada u potpunosti posvećena borbi za zdraviju i čistiju Srbiju.\nOn je dodao da će nam sporazum sa EBRD obezbediti 18 miliona evra kako bismo u najkraćem mogućem roku raspisali tender za izvođače radova da bi se zameneli svi stari kotlovi na ugalj novima na prirodni gas u sistemu daljinskog upravljanja grejanjem.\nPrema njegovim rečima, ovo je još jedna potvrda napora Vlade Srbije i lokalne samouprave u pravcu stvaranja zdravije životne sredine i borbe za čistiji vazduh, bolju i sigurniju budućnost.\nOn je izrazio zahvalnost direktoru EBRD-a za Zapadni Balkan na podršci za ovaj veliki projekat, kao i svima iz Ministarstva zaštite životne sredine.\nU rebalansu budžeta povećali smo ukupna izdvajanja za ekologiju za 16 milijardi dinara. Ukupna izdvajanja po rebalansu iz aprila ove godine su sada 24 milijarde dinara. Dakle, nikada veća sredstva za izgradnju kanalizacionih sistema, novih fabrika za prečišćavanje otpadnih voda i projekata poput ovog u Kragujevcu, rekao je Mali.\nMinistar je istakao i da će Srbija izaći na međunarodno finansijsko tržište sa emisijom zelenih obveznica.\nŽelimo da konkurišemo na međunarodnom tržištu sa projektima koji se odnose na zaštitu životne sredine. Očekujem veliki uspeh, a i to će biti još jedna potvrda posvećenosti zemlje za očuvanje i unapređenje životne sredine, napomenuo je Mali.\nOn se osvrnuo i na najnoviji izveštaj Unikredit banke, gde se iznosi procena da će stopa rasta srpske ekonomije u ovoj godini biti sedam odsto.\nMMF je, kako je dodao, rekao da će to biti šest odsto, a mi smo u rebalansu budžeta predvideli šest odsto rasta, pri čemu već sada znamo da će biti minimum 6,5 odsto.\nUnikredit banka je prva koja je izašla sa projekcijom rasta od sedam odsto. Za naše građane to znači ne samo potvrdu odgovorne ekonomske politike i opravdanosti pomoći koju smo dali za ublažavanje negativnih posledica koronavirusa, već i potvrdu prave strategije investiranja u infrastrukturu i ekologiju, naveo je Mali.\nTo nam, prema njegovim rečima, sa druge strane, otvara prostor za dodatna ulaganja ne samo u ekologiju, nego i u infrastrukturu, kao i za veće povećanje plata i penzija.\nVujović je rekla da će, zahvaljujući ovom projektu, biti zamenjeni kotlovi koji su stari oko 50 godina.\nGrađani su apelovali prethodnih meseci na nas i javljali se u vezi sa ovim problemom. Ide se na potpuno isključivanje uglja sa sistema daljinskog grejanja, a važno je da će se do kraja godine izvesti radovi i potpuna zamena kotlova. Predviđena je i druga faza projekta, a obe faze vredne su 18 miliona evra, navela je Vujović.\nOna je objasnila da je druga faza pepelište koje se nalazi u kompleksu energetike, a kada se ono sanira smanjiće se aero zagađenje jer je pepeo koji leteo po gradu remetio kvalitet života.\nKolonđeli je izrazio zadovoljstvo zbog potpisivanja ugovora, istakavši da je reč o veoma važnom projektu.\nUgovor koji je danas zaključen sa EBRD uključuje modernizaciju sistema daljinskog grejanja u Kragujevcu i zamenu postojećeg postrojenja na ugalj, što će omogućiti potpuno isključivanje uglja iz gradskog daljinskog grejanja.\nNa taj način značajno će se redukovati ili eliminisati ispuštanje sumpornih oksida i čvrstih čestica, smanjiti emisija ugljen-dioksida i značajno poboljšati energetska efikasnost sistema.


Drugi kongres Marksističke organizacije Crveni\nObjavljeno petak, 19 mart 2021 14:29\nMarksistička organizacija Crveni je 13. i 14. marta održala drugi redovni kongres. Usled kovid-19 pandemije konges je ove godine održan onlajn. Događaju je prisustvovalo 26 delegata iz Makedonije, Srbije i Bosne i Hercegovine, a po prvi put smo imali i delegate iz Hrvatske i Slovenije. U radu kongresa učestvovali su i predstavnici naše međunarodne organizacije, Internacionalne marksističke tendencije, a pozdrave i pisma podrške primili smo od mnogih sestrinskih sekcija iz internacionale poput Švedske, Austrije, Italije, Argentine, Brazila, Sjedinjenih Američkih Džava i Kanade.\nNastavljajući tradiciju posvećenog pristupa marksističkoj teoriji i organizovanju, kongres je umesto svečarske atmosfere i formalnosti fokus stavio na celodnevne, iscrpne političke diskusije o perpektivama za revolucionarni preobražaj u svetu, klasnoj borbi na Balkanu i organizacionom jačanju i rastu naše organizacije. Izglasan je dokument Perspektiva za razvoj klasne borbe na Balkanu, a vodeći organi su kongresu podneli organizacioni i finansijski izveštaji.\nKongres je takođe odlučio da iz daljeg rada organizacije udalji Filipa Šaćirovića, jednog od najistaknutijih članova Crvenih prethodnih godina, usled kršenja procedura demokratskog centralizma, remetilačkog ponašanja i uvlačenja organizacije u nekonstruktivne diskusije. U znak protesta protiv ove mere iz organizacije je svojevoljno izašlo šest drugarica i drugova. Uvereni smo da ćemo se, ukoliko nastave političku borbu, jednog dana ponovo sresti i sarađivati na istoj strani barikade.\nKongres smo završili rešeni da u narednom periodu još predanije i sa jačim strukturama nastavimo sa izgradnjom nukleusa buduće masovne radničke partije sa revolucionarnim programom na prostoru bivše Jugoslavije. Crveni će i dalje izbegavati prečice u političkom radu i bazirati svoj rast na privlačenju najprogresivnijih slojeva radnika i omladine i njihovom strpljivom obrazovanju. Napred ka ukidanju kapitalizma i stvaranju nove radničke republike Jugoslavije i Balkanske socijalističke federacije!


SportDC - Vesti - Jahorina - Nema još Evropa kupa\nUtorak, 22.10.2019 09:03\n30.05.2019 Ljubomir Ljubomir\nDejan Ljevnaić u Cavtatu\nDirektor Olimpijskog centra Jahorina gospodin Dejan Ljevnaić sa predstavnicima menadžmenta Olimpijskog centra Jahorina posjetio je FIS konferenciju koja se od 28. maja do 1. juna održava u Cavtatu u Hrvatskoj. Cilj ove posjete je održavanje pozitivnog kontinuiteta učešća Olimpijskog centra Jahorina na FIS konferencijama, predstavljanje Jahorine u najboljem svjetlu ali i lobiranje da se Evropa kup na Jahorini uvrsti u kalendar već sljedeće godine.\nDejan Ljevnaić, direktor Olimpijskog centra Jahorina, tim povodom izjavio je :\n„Negativno sam iznenađen i da kažem razočaran zbog odlaganja Evropa kupa za još jednu godinu. Ako uzmemo u obzir napore koje svakodnevno ulažemo da bi Jahorinu predstavili na najbolji mogući način i da svijetu prikažemo sve njene potencijale, ali i informacije koje smo dobili nakon završetka EYOF-a o najvišim ocjenama koje je Jahorina dobila za pripremu borilišta smatram da zbog odgovornosti Skijaškog Saveza BiH u ovom slučaju zaista gubimo mnogo. Zbog slabe obavještenosti i loše saradnje sa Savezom BIH u vezi sa dešavanjima na Jahorini samo mogu da izrazim žaljenje i ništa drugo. Mi ćemo svakako nastaviti da se borimo da predstavljamo Jahorinu na najbolji mogući način kako bismo opravdali povjerenje i investicije koje je Vlada Republike Srpske uz pomoć gospodina Milorada Dodika omogućila za ovu planinu.“\nZumbul napustio Podrinje\nBoris Savić ovo nije zaslužio!


Meta u potrazi za talentima širom Evrope: Treba im 10.000 ljudi koji bi da rade od kuće - Biznis Telegraf.rs\n17/01/22 | 11:30 ≫ 11:15\nSamo Nemačkoj je, krajem 2021, falilo čak 96.000 stručnjaka iz IT branše\nNekada Fejsbuk, a sada Meta, kada govorimo o kompaniji, ali ne i o društvenoj mreži koja je zadržala svoj naziv - ima velike planove za 2022, barem sudeći po onome o čemu se priča i piše ovih dana.\nKako smo pisali i prošle godine, imperija Marka Zakerberga ubuduće želi da usmeri fokus na metaverzum, pri čemu su ljudi već počeli da plaćaju milione dolara za virtuelno zemljište.\nTakođe, Fejsbuk, odnosno Meta, bio je pionir u radu na daljinu kada je počela pandemija, zadržavajući stav da takav režim rada može biti efikasan, odnosno trajno rešenje.\nU to ime, Meta se oslanja na rad na daljinu u celoj Evropi, ne bi li privukla talentovani kadar iz grupe zemalja Evropske unije, kao i iz Velike Britanije, koja je inače jedna od najvećih ispostava američkih tehnoloških giganta.\nMeta, Tviter, Amazon i Epl su kupili sjajne višespratnice u Londonu, tokom poslednjih godina.\nZakerbergova kompanija ima za cilj da u narednim godinama širi ideju o mreži metaverzum, tačnije da je gradi, a u tome će učestvovati najveći broj novozaposlenih iz osam evropskih država. Meta se nada da će tako proširiti tim svojih talenata van "tradicionalnih" sedišta.\nDakle, Velika Britanija i Irska više neće biti tako dominantne. Ipak, sigurno je da će ovaj potez Mete povećati pritisak na lokalne firme, da kreiraju sopstvene instance za hibridni rad i rad na daljinu - pre svega za kadar iz IT domena.\nS druge strane, čini se da su američke kompanije više spremne da prihvate rad na daljinu, od evropskih ili azijskih. Meta je najavila da će za projekat Metaverzum zaposliti 10.000 ljudi, a treba istaći da je samo Nemačkoj, krajem 2021, falilo čak 96.000 stručnjaka iz pomenute branše.\nU pitanju su softverski inženjeri, menadžeri produkcije, administratori informacionih tehnologija.\nDa li će fleksibilni rad biti poput vode koja "uvek nađe put"?\nU oglasima za posao, rad na daljinu se sve više pominje, ili barem hibridni način - koji podrazumeva da deo radne nedelje provodite kod svoje kuće, a deo u ofisu. Prema podacima kompanije Greenhouse, činjenica je da danas svega 5% oglasa sadrži ponudu vezanu za rad na daljinu, ali je pre pandemije procenat bio dosta manji - iznosio je 1,5 odsto.\nMeta ima plan da se u narednom periodu fokusira na radnike iz Francuske, Nemačke, Italije, Holandije, Španije, Poljske, uz već prisutnu Veliku Britaniju i Irsku.\n"Možda su radili u Irskoj, a žele da rade iz Španije ili Nemačke. To je opcija koja im je na raspolaganju", rečeno je iz Mete.\nPodsećamo, i u Srbiji više od 50% radnika ne želi nazad u kancelariju, a psiholog i univerzitetski profesor Entoni Klok, koji je osmislio termin "Velika ostavka" u SAD, kaže da ćemo se posebno u ovoj i godinama koje slede "svi zapitati gde, kako i zašto radimo".\nVlasnik Nordeusa kupuje tvorca FarmVille: Stvara se najveća kompanija za zabavu na svetu\nŠvedska najviše ulaže u obuku zaposlenih: Skoro polovina preduzeća u EU digitalizovana\nI Bekam ulazi u svet metaverzuma: Podneo prijave za tri žiga, ostaje veran fudbalu i modi\nEU ima nova pravila za tehnološke divove: Pominje se i moguća zabrana poslovanja u Evropi\n5 najvećih divova u problemu: Moraju da menjaju način poslovanja


Nemačka: Ukida se monopol proizvođača automobila na tržištu komponenti | Logistic Magazin\nDo sada su u Nemačkoj, samo proizvođači automobila imali dozvolu da proizvode vidljive rezervne delove automobila, a shodno tome, oni su bili jedini koji su određivali prodajne cene. Međutim, sada je došlo do najave promene regulative što će, ukoliko se usvoji, omogućiti i drugim tržišnim učesnicima da se uključe u ponudu ove robe. Krajnji efekat će svakako osetiti vozači koji će se radovati značajno nižim cenama brojnih komponenti.\nNemačka vlada je prethodnih dana donela rešenje, odnosno uvela propis kojim se omogućava nezavisnim i manjim proizvodnim kompanijama da se takmiče na tržištu rezervnih delova sa proizvođačima. Do uvođenja ove odredbe, branike, blatobrane, poklopce motora, retrovizore i ostale vidne komponente, mogli su da „proizvode“ i u promet stavljaju jedino proizvođači automobila.\nPo rečima ministarke pravde, Katarine Barlej, cilj inicijative je omogućavanje kupcu da izabere između originalnog rezervnog dela i jeftinije komponente proizvedene od strane nezavisne kompanije, u situacijama kada popravke korišćenog vozila postanu nužne.\nKao što smo naveli, nije bilo legalno nuditi replike vidljivih rezervnih delova na nemačkom tržištu, pre svega zbog zakonskih odredbi koje su štitile dizajnerska rešenja. Nemačka savezna vlada uvodi izuzetak u odnosu na ove odredbe u odnosu na zakon o zaštiti intelektualne svojine, pa se tako zaštita dizajnerskih rešenja neće primenjivati na situacije vezane za popravke automobila.\nAutomobilska industrija nije sa radošću dočekala ovu vestu, najblaže rečeno. Nemačka asocijacija automobilske industrije (VDA) je naglasila značaj zaštite intelektualne svojine u oblasti dizajna, posebno u smislu očuvanja želje proizvođača za ogromnim investicijama kako bi se inovacije podržale, a piraterija suzbila.\n“Replike rezervnih delova takođe mogu negativno uticati i na bezbednost putnika, kao i na vrednost samog korišćenog polovnog automobila. Primena neoriginalnih rezervnih delova vodi ka brojnim rizicima za nove vlasnike polovnih vozila,” objašnjavaju iz asocijacije.\nU ovom trenutku, odredbama o zaštiti dizajna još uvek su (neko kraće vreme) pokriveni sledeći delovi: spoljni retrovizori, prednje svetlosne grupacije, vrata, kao i odbojnici.


Utakmicu u Areni Armejec posmatralo je 950 gledalaca, a sudili su Fabricio Paskvali iz Italije i Vlastimil Kovarž iz Češke.\nAustralija je polovinom prvog seta stekla dva poena prednosti (12:10), a zatim povela sa 16:13 i 17:14. Srbija je serijom 4:0 povela sa 18:17, pa 22:19. Smanjila je Australija na 22:21, a Srbija nastavila sa dobrom igrom i stigla do 24:22. Realizovala je Srbija drugu set loptu za 25:23 i povela sa 1:0.\nU drugom setu, Srbija je zaigrala bolje od starta i posle 5:4, serijom 5:0 stigla do 10:4. Vodila je Srbija sa 16:9, a Australija smanjila u nastavku na 18:14. Uzvratila je Srbija sa 20:14, a Australijanci smanjili na 20:17. Sa dva vezana poena Srbija stiže do 22:17, a set je dobila sa 25:19 za vođstvo od 2:0 u setovima.\nPočetak trećeg seta je obeležila ravnopravna borba, da bi Australija stigla do prednosti od dva poena – 12:10, a zatim i tri – 14:11. Održavala je Australija prednost do finiša, kada je povela sa 20:16. Smanjila je Srbija na 20:18, a Australija odmah povećala na 22:18. Vodila je Australija sa 24:19, a set je dobila sa 25:20 i smanjila prednost Srbije na 2:1 u setovima.\nU četvrtom setu, Australija je povela sa 6:3, a Srbija izjednačila, da bi Australijanci ponovo poveli sa 8:6. Izjednačila je Srbija na 9:9, ali je Australija potom imala čak 4 poena viška – 16:12. Srbija je smanjila na 16:14, a Australija povela sa 18:14, pa 22:18. Smanjila je Srbija na 22:21, a izjednčila na 23:23 i čak imala kontru za meč loptu, ali nije bila uspešna, pa je Australija stigla do set lopte za izjednačenje. Nije iskoristila Australija prve dve set lopte, ali jeste treću za 27:25 i izjednačila na 2:2 u setovima.\nNa početku petog seta Srbija je, sa najjačom postavom, povela sa 3:0, pa 6:1, a na promeni strana Srbija je vodila sa 8:3. U završnici je bilo 10:4, pa 11:7 i 13:9, a na kraju 15:9 za pobedu Srbije od 3:2.\nSeniori Srbije se večeras vraćaju iz Sofije, a u utorak, 5. juna će otputovati u Francusku na mečeve III vikenda I Lige nacija 2018.\n4. FRA 5 4 1 12:5 12\n5. ITA 5 4 1 13:6 11\n6. SRB 6 4 2 12:13 9\n7. RUS 5 3 2 11:7 10\n8. CAN 5 3 2 10:8 9\n10. BUL 5 2 3 9:12 6\n11. GER 6 2 4 8:14 6\n12. IRI 5 2 3 8:11 5\n13. CHN 5 1 4 6:12 4\n14. AUS 6 1 5 7:15 4\n15. ARG 5 0 5 6:15 2\n1. CAN 2 2 0 6:2 6\n2. ITA 2 1 1 4:3 3\n3. IRI 2 1 1 3:5 2\n4. ARG 2 0 2 3:6 1\n3. FRA 2 1 1 3:3 3\n4. CHN 2 0 2 1:6 0\n13. GRUPA – SEUL (DVORANA JANGČUNG), KOREJA:\n14. GRUPA – LUDVIGZBURG (MPH ARENA), NEMAČKA:\nNEMAČKA – JAPAN 18.00\nNEMAČKA – ARGENTINA 16.00\nNEMAČKA – RUSIJA 15.00\n16. GRUPA – VARNA (DVORAC KULTURE I SPORTA), BUGARSKA:\n18. GRUPA – ĐIJANGMEN (DVORANA ĐIJANGMEN), KINA:\n17. GRUPA – MELBURN (ARENA HAJSENS), AUSTRALIJA:\n19. GRUPA – TEHERAN (DVORANA AZADI), IRAN:\nBUGARSKA – NEMAČKA 15.30 (13.00)\nNEMAČKA – KOREJA 15.30 (13.00)\nIRAN – NEMAČKA 18.00 (15.30)\n20. GRUPA – MODENA (PALA PANINI), ITALIJA:


STANOVI ZA IZBEGLA I RASELJENA LICA - UžiceMedia\nNaslovna Društvo STANOVI ZA IZBEGLA I RASELJENA LICA\nNovi stanari će se useliti u stanove izgrađene u dve zgrade u Sevojnu. Sredstva su obezbeđena uz pomoć donatorskog Fonda Regionalnog stambenog programa, dok je zemljište i prateću infrastrukturu obezbedio Grad Užice.\nKljučeve od stanova izbeglim i raseljenim licima koja žive na teritoriji Grada Užica uručio je potpredsednik Vlade Republike Srbije Ivica Dačić, uz ocendu da su ovo važni programi za sve srpske lokalne samouprave.\n– Značajnu ulogu u ostvarivanju ovog programa imaju lokalne samouprave, koje su pokazale spremnost i inicijativu da učestvuju i na tome smo im svi veoma zahvalni. Uloga lokalnih vlasti i lokalnog stanovništva je veoma važna u smislu pružanja podrške izbeglim licima, koja su se opredelila za krajnju integraciju u Republici Srbiji, – rekao je Ivica Dačić.\nGradonačelnik Užica Tihomir Petković je izjavio da je Užice uvek bilo i biće grad koji će se truditi da pruži podršku svima koji ove prostore izaberu za život.\nRegionalni stambeni program ima za cilj da obezbedi trajna stambena rešenja za najugroženije izbegličke porodice u regionu. Do sada je izgrađeno 7.537 stambenih jedinica. Porodice su dobijale stanove, seoske ili montažne kuće i građevinske pakete, a do 2019. godine, oko 3.500 izbegličkih porodica dobilo je svoj krov nad glavom.\nDetaljnije informacije i fotografije možete pogledati u tekstu na sajtu Grada Užica, a o ranijim aktivnostima po pitanju izgradnje stanova za izbegla i raseljena lica više možete pročitati OVDE.\nPrethodni tekstISTRAŽIVANJE Nekretninu poseduje svaka šesta žena na selu\nSledeći tekstIZBORI 2020 Proglašena lista ALEKSANDAR ŠAPIĆ – POBEDA ZA UŽICE


Iz budžeta FBiH 200.000 KM za zaštitu od ebole | Visokoin.com\nIz budžeta FBiH 200.000 KM za zaštitu od ebole\nVlada FBiH usvojila je, na današnjoj sjednici u Sarajevu, Informaciju o mjerama koje se poduzimaju u cilju prevencije i kontrole ebole u Federaciji BiH, kao i potrebi hitnog izdvajanja interventnih budžetskih sredstava za 2014. godinu.\nS ciljem prevencije i kontrole virusa ebole u Federaciji BiH, Vlada je danas zadužila Zavod za javno zdravstvo FBiH da Federalnom ministarstvu finansija uputi zahtjev za izdvajanje sredstava u iznosu od 200.000 KM iz Budžeta Federacije BiH za 2014. godinu.\nSredstva su namijenjena za nabavku lične zaštitne opreme za zdravstvene radnike, kao i za opremanje izolatora u kliničkim centrima u Federaciji BiH, primarno u Kliničkom centru Univerziteta Sarajevo.\nFederalno ministarstvo finansija će, na osnovu ovog zahtjeva, za Vladu pripremiti odluku o izdvajanju sredstava.\nZavod za javno zdravstvo dužan je da, po doznačavanju sredstava, centralizirano nabavi potrebne robe u pregovaračkom postupku, bez objave obavještenja o nabavci, a zbog krajnje hitnosti.\nFederalno ministarstvo zdravstva i Zavod za javno zdravstvo zaduženi su da, u saradnji s Federalnom upravom za inspekcije, Državnom graničnom službom, nadležnim kantonalnim i federalnim inspekcijama, kao i nadležnim organima u državi, entitetima i Brčko Distriktu BiH, nastave provoditi mjere prevencije i kontrole virusa ebole na teritoriji Federacije BiH.\nVlada FBiH donijela je i Odluku kojom je Federalnom ministarstvu zdravstva odobrila raspoređivanje 14.510 konvertibilnih maraka donatorskih sredstva iz projekta “Rani dječiji rast i razvoj”.\nSredstva, čiji je donator UNICEF, namijenjena su za hitnu nabavku opreme za zaštitu od širenja virusa ebole, saopćio je Ured Vlade FBiH za odnose s javnošću.


Godišnjica izgradnje Andrićgrada - Gradjevinarstvo.rs\nGodišnjica izgradnje Andrićgrada\n- Na ulazu se karavan saraj susreće sa vizantijskim dvorom, a u nastavku će biti ono što je mogla da izgradi Austrija a nije, kao što ni Otomanska imperija nije izgradila ono što je trebalo da gradi. Na kraju, prema glavnom trgu koji predstavlja neku vrstu klasicizma, a koji je trebalo da nastane za vreme kraljevine između dva svetska rata, razvijaće se ulica sa delovima renesanse - objasnio je nedavno Kusturica u Višegradu.\n- Kamen smo pažljivo odabrali uz pomoć oca Save, igumana manastira Tvrdoš i vladike Grigorija i tako smo uspeli da dođemo do najfinijeg kamena sa starih kuća u Hercegovini, što upotpunjuje koncept i ideju o starim građevinama u Andrićgradu - izjavio je Kusturica. Kako je ranije najavljeno, sve kuće do avgusta ove godine trebalo bi da budu obložene kamenom.\n- Na jednom od tih šest trgova nalaziće se i gradska pijaca, ali ne straćara, već ozbiljna pijaca, koju će zatvarati gradska kuća, hotel i zgrada preduzeća "HE na Drini" - objasnio je Kusturica.\nAndrićgrad polako raste\nObezbeđen novac za zgradu preduzeća "HE na Drini" u Andrićgradu


Konferencija u Beogradu spaja startape i svetske poslovne lidere - Nova ekonomija\nKonferencija u Beogradu spaja startap...\nDvodnevna konferencija pod nazivom #ReCap2019, koja spaja svetske investitore i eksperte sa startapima iz Srbije i Jugoistočne Evrope, buće održana u Beogradu 23. i 24. maja, saopštili su danas organizatori.\n#ReCap je događaj koji spaja svetske biznis lidere, investitore, tržišne i tehnološke eksperte iz Silicijumske doline, Velike Britanije, Izraela i drugih razvijenih startap ekosistema, sa startapima iz zemlje i regiona.\n„Startap ekosistem u Srbiji se rapidno razvija, između ostalog zahvaljujući porastu interesovanja kod mladih inovatora, čije su napredne ideje idealne za ovu vrstu poslovanja u kome su ideja i mogućnost eksponencionalnog rasta, potencijali za značajne inostrane investicije," navodi se u saopštenju Impact Hub-a.\nProgram čine ekspertski paneli, master predavanja kao i mentorske prilike da startapi unaprede svoje šanse u ostvarivanju investicije.\nOve godine, konferencija daje značaj doprinosu žena u ekonomskom rastu regiona, ističući njihov udeo u startap komapanijama, kao i njihov investitorski potencijal.\nTim povodom biće lansiran i projekat Američke agencije za međunarodni razvoj (USAID) pod nazivom „We Founders" - trogodišnja inicijativa u vrednosti od 1,2 miliona dolara, koju sprovodi Impact Hub uz podršku USAID-a.\nKako se navodi, startap timovi će dobiti priliku da se povežu sa investitorima i ekspertima zainteresovanim za jačanje ekosistema Jugoistočne Evrope i, zajedno sa internacionalnim stručnjacima, dobiju podršku za dalji razvoj i rast svojih inovativnih proizvoda i usluga na strana tržišta.\nNajboljih pet timova koji budu predstavili svoje biznis modele biće odabrani finalisti Srbije za Akcelerator 2030 program, koji sprovodi Impact Hub i Program Ujedinjenih nacija za razvoj (UNDP) u 19 zemalja sveta.\nKonferenciju #ReCap2019 svečano će otvoriti ambasadorka Izraela Alona Fišer-Kam u četvrtak, 23. maja, u Domu omladine, uz obraćanje direktorke USAID kancelarije za demokratiju i ekonomski razvoj Laura Pavlović.\nViše informacija, kao i prijava za učesnike, nalazi se OVDE.\nSto miliona dinara za razvoj ženskog inovaciono...\nIn Centar organizuje tri kursa iz oblasti IT-ja...


“ODUSTANITE OD NASILJA”: Policija privela 15 osoba zbog nasilja ispred skupštine | Ekspres.net\n“Današnji fizički nasrtaj Boška Obradovića i dela pristalica SzS na poslanike i druge ljude koji su pokušavali da uđu u Narodnu skupštinu ocenjujem kao čist fašizam. Fizičko obračunavanje sa ljudima, i da ih uz to maltretirate, cepate, nasrćete na njih i pretite im batinanjem i svim drugim, zato što misli drugačije od vas nikada nije, neće i ne sme da bude dozvoljeno u našoj zemlji”, rekao je Stefanović, a navodi se u saopštenju MUP-a.\nPovezane vesti – PROTEST ISPRED SKUPŠTINE: Svađa Obradovića i Lončara\n“Očekujem da se niko ne ponaša nasilnički, da svi ljudi shvate da nasilje nije put i da ne smemo da gradimo zemlju u kojoj će se bilo ko obračunavati sa nekim samo zato što misli drugačije ili ima bilo kakvo drugačije uverenje”, rekao je Stefanović.\n“Još jednom pozivam sve da odustanu od nasilja, to nikada ne sme da bude naš put, a svima onima koji se drznu da se bave nasiljem, policija i državni organi i te kako će umeti da odgovore”, zaključio je Stefanović.\nTags Boško Obradovićhapšenjemarjan rističevićNarodna skupštinanebojša stefanovićZlatibor Lončar\nSTEFANOVIĆ: Uhapšeno osumnjičeni za otmicu dede Jelene Đoković STEFANOVIĆ: Kriminalci značajno umešani u nasilje na utakmici Partizan-Crvena zvezda UŽAS U KNJAŽEVCU: Roditelji uhapšeni zbog smrti bebe BIA I MUP UHAPSILE VEHABIJU KOD NOVOG PAZARA: Pronađena zastava ID i hemikalije za pravljenje eksploziva


Trenta: Italija će nastaviti da podržava BSK\n► Trenta: Italija će nastaviti da podržava BSK\nMinistarka odbrane Republike Italije, Elizabeta Trenta obećala je danas u Prištini da će njena zemlja nastaviti da podržava Bezbednosne snage Kosova i njene pripadnike obukama na polju logistike, o čemu je danas potpisan sporazum sa Ministarstvom BSK.\nTokom susreta sa italijanskom ministarkom, predsednik Kosova Hašim Tači, je kako je saopšteno, govorio o procesu dijaloga Kosova i Srbije, o jačanju dobrosusedskih odnosa i stabilnosti na Zapadnom Balkanu i o procesu transformisanja Bezbednosnih snaga Kosova u Oružane snage Kosova.\n„Zahvaljujem vam se na konstantnoj podršci koju je Italija dala i koju nastavlja da daje Kosovu. Uz vašu podršku i podršku ostalih zemalja članica NATO-a, Bezbednosne snage Kosova su postale multietničke, profesionalne snage po NATO standardima“, rekao je Tači.\nTokom susreta ministra Bezbednosnih snaga Kosova, Rustema Beriše i italijanske ministarke odbrane je potpisan Memorandum o saradnji\nMinistarstva BSK i Ministarstva odbrane Italije.\n"Memorandum o saradnji Ministarstva BSK i Ministarstva odbrane Republike Italije predviđa bilateralnu saradnju u obuci, obrazovanju, edukaciji i razmeni iskustava na putu evropskih integracija i drugo", navodi se u saopštenju.\nMinistarka Trena je poručila da će Italija nastaviti da pruža podršku procesima kroz koje prolazi Kosovo.\nElizabet Trent /\nMinistarka odbrane Republike Italije\nKonkurs za prijem 650 pripadnika Oružanih snaga Kosova završava se danas a po rečima portparola kosovskog Ministarstva odbrane Ibrahima Šalje, konkursom nije predviđeno da Srbi i pripadnici...\nOtkrivanjem natpisa "Ministarstvo odbrane Kosova" u zgradi u kojoj se ranije nalazio natpis Ministarstvo Bezbednosne snage Kosova zvanično je počeo proces tranzicije te snage u Oružane...\nPripadnici Bezbednosnih snaga Kosova (BSK) Alen i Anel Ujkanović oslobođeni su posle višesatnog zadržavanja u stanici srpske policije na prelazu Jarinje, potvrdio je danas portparol BSK Ibrahim...


Poslanici SDA Sandžaka u posjeti novom ambasadoru Republike Turske - SDA Sandžaka\n„Ambasadoru Aksoju smo u ime Bošnjaka Sandžaka poželjeli dobrodošlicu i mnogo uspjeha u narednom mandatu. Ambasadora R. Turske smo upoznali sa aktivnostima SDA Sandžaka u Parlamentu i trenutnom stanju u Sandžaku.“ – naglasio je Enis Imamović.\nPoslanici su ambasadoru Aksoyu prenijeli čestitke i zadovoljstvo svih građana Sandžaka zbog otvaranja Generalnog Konzulata R. Turske u Novom Pazaru koji je već postao značajna adresa kako za građane i kompanije iz Turske, tako i za sve građane i privredu Sandžaka.\n„Zajedno smo razmotrili i brojne projekte čija nas realizacija čeka širom Sandžaka u narednom periodu.“ – zaključio je Imamović.\nMemić: Obećavamo da ćemo čvrsto zastupati interese Bošnjaka i u budućnosti\nPotpredsjednica SDA Sandžaka dr. Dževa Memić održala je svečanu konferenciju za medije u sklopu programa obilježavanja 21. godišnjice. U Centrali Stranke demokratske akcije Sandžaka danas je ...


Subota, 26. oktobar 2002.\nJuče se dogovorili Zoran Đinđić i Milo Đukanović\nUsvajanje povelje, pa izbor poslanika\nUsaglašena najvažnija pitanja i dokument će biti verifikovan za deset dana\nBEOGRAD - Ustavna povelja buduće zajednice Srbije i Crne Gore biće usvojena za desetak dana, a jedino sporno pitanje koje se odnosi na izbor poslanika u saveznom parlamentu biće rešeno posle verifikacije ovog dokumenta - dogovoreno je na jučerašnjem sastanku premijera Srbije dr Zorana Đinđića i predsednika Crne Gore Mila Đukanovića.\nPremijer Đinđić je naglasio da je zajednički interes Srbije i Crne Gore da se što pre donese Ustavna povelja kako bi građani obe republike u zajedničkoj državi imali organizaciju koja zastupa njihove interese na međunarodnom planu.\nPremijer je naglasio da pitanje izbora poslanika neće biti rešeno za deset dana. "Nije realno da u paketu bude usvojen dokument, već prvo treba verifikovati povelju pa onda odlučivati o izboru poslanika", objasnio je Đinđić.\nPuno posla u Crnoj Gori\nUpitan da prokomentariše mogućnost da se nađe na čelu zajedničke države, Đukanović je odgovorio da ga rezultati parlamentarnih izbora obavezuju da Crnu Goru približi evropskim strukturama i da u svojoj republici ima puno posla.\nOn je rekao da će o ličnim planovima odlučiti posle odmora.\nPredsednik Đukanović je podsetio da ni do sad nije nalazio razloge za odlaganje verifikacije i da su manje marginalne strukture u Srbiji i Crnoj Gori doprinele da se povelja ne završi, ali da postoje sve pretpostavke da ona bude gotova.\nĐukanović je potvrdio da su usaglašena najvažnija pitanja i da je sad za obe republike bitno da zajednička država profunkcioniše. Predsednik Crne Gore je naglasio da treba eliminisati uticaj destruktivnog delovanja političkih struktura i stvoriti pretpostavke za bržu evropsku integraciju zajedničke države.\nKomentarišući aferu sa izvozom oružja u Iraku, Đukanović je rekao da na sednici Vrhovnog saveta odbrane nikada nije bilo reči o prodaji oružja i zatražio da se rasvetli ovaj slučaj i utvrdi puna odgovornost aktera.\nNebojša Čović o optužbama Jovana Čekovića\nVojni analitičari o posledicama afere "Jugoimport"\nĐinđić o Ustavnoj povelji, Ustavnom sudu Srbije, aferama...\nDanas se organizuju lokalni izbori na Kosmetu\nSavezna vlada pozvala građane Kosmeta na izbore\nĐinđić i Đukanović: Usvajanje povelje, pa izbor poslanika\nIzbori bi uskoro mogli da se održe po izmenjenom zakonu\nKoštunica: Izbor poslanika mora da se reši\nDanas sednica Ustavne komisije u saveznom paralamentu\nAnđelković o predstojećem kongresu: Znaće se ko je gazda\nBranislav Ivković osnovao novu stranku


Faktor | Vlada KS odobrila nabavku 40 aparata za visoki protok kisika KCUS-u i Općoj bolnici\nObjavljeno: 20.11.2020. u 14:41\nVlada Kantona Sarajevo je na današnjoj sjednici donijela odluku kojom se odobrava nabavka 40 aparata za visoki protok kisika, sa grijačem i ovlaživačem, te nazalnom kanilom, tzv. "High Flow" aparata za potrebe Kliničkog centra Univerziteta u Sarajevu i Opće bolnice "Prim.dr. Abdulah Nakaš".\nNa osnovu iskazanih potreba ovih zdravstvenih ustanova, odobrena je nabavka 30 "High Flow" aparata za Klinički centar i 10 za Opću bolnicu. Nabavka će se izvršiti putem Razvojnog programa Ujedinjenih nacija (UNDP), a finansijska sredstava osigurala je Vlada Kantona Sarajevo.\nKrizni štab Ministarstva zdravstva Kantona Sarajevo je na sjednici održanoj 18. novembra 2020. godine donio zaključak da se na osnovu iskazanih potreba Kliničkog centra Univerziteta u Sarajevu i JU Opća bolnica "Prim. dr. Abdulah Nakaš" izvrši nabavka ovih aparata.\nShodno tome, Ministarstvo zdravstva Kantona Sarajevo je pripremilo Prijedlog odluke koju je Vlada danas donijela.\nNa prijedlog Ministarstva zdravstva, na današnjoj sjednici je donesena i Odluka o vođenju medicinske dokumentacije u elektronskom obliku, u okviru Centralnog informativnog sistema.\nZdravstveni sistem Kantona Sarajevo se u okolnostima epidemije susreo sa različitim izazovima, a jedan od ključnih je opterećenost zdravstvenog kadra administrativnim poslovima.\nKonkretno, značajno vrijeme zdravstvenim radnicima i saradnicima oduzima obaveza vođenja zakonom propisanih evidencija i medicinske dokumentacije u pisanom i elektronskom obliku, iako važeći propisi omogućavaju samo jedan oblik vođenja dokumentacije.\nS obzirom da postoje uvjeti, odlučeno je da se izvrši potpuni prelazak na elektronsko evidentiranje medicinske dokumentacije, kao i zdravstvene i druge evidencije koje nastaju u zdravstvenim ustanovama na području Kantona Sarajevo, putem Centralnog informacionog sistema Zavoda zdravstvenog osiguranja Kantona Sarajevo.\nTime će se ubrzati pružanje usluga zdravstvene zaštite građanima Kantona Sarajevo, olakšati svakodnevno obavljanje poslova zdravstvenim radnicima, ali i omogućiti raspolaganje i razmjenu informacijama o zdravstvenom statusu pacijenta u realnom vremenu, saopćio je Press KS.\nVlada KSOpća bolnicaKCUS\nSrebreničani u dijaspori\nŠta je Centralna izborna komisija BiH utvrdila provjeravajući izjave Alije Tabakovića


Peti krug dijaloga Beograd-Priština: Teška pitanja\nPremijeri Srbija i Kosova sastaju se u utorak u Briselu na još jednoj rundi razgovora uz posredstvo EU. Očekuje se rešenje težih pitanja.\nSutra u Briselu počinje peti krug dijaloga Beograda i Prištine na nivou premijera. Za ovaj krug najavljuje se "teška " agenda - očekuje se da će biti riječi o srpskim institucijama na Kosovu i mogućnosti njihovog spajanja sa prištinskim vlastima. Svjesni težine tema koje se vide kao posebno važan dio dijaloga, iz Brisela najavljuju da će ovaj krug razgovora trajati vjerovatno dva dana.\nPrvi dokaz da su u evropskim institucijama, prije svega u kancelariji visoke predstavnice EU koja posreduje u dijalogu, shvatili težinu pitanja koja će se naći na stolu jeste da se, za razliku od dosadašnje prakse kada su premijeri sa baronesom Ešton započinjali razgovore tokom radne večere, sutrašnji početak sastanka pomjera za poslijepodne. Time se pruža prilika da se više kaže i čuje, potvrduju najbliži saradninci visoke predstavnice EU, Ketrin Ešton.\n"Vi znate da je to već peti sastanak i otvaraju se prava, teška pitanja i u tom kontekstu imamo i više vremena, zbog toga što je za nas ovaj sastanak veoma važan", kaže Maja Kocijančić, portparolka Visoke predstavnice EU, Ketrin Ešton.\nTa teška pitanja, poput funkcionisanja tzv. paralelnih struktura sa jedne i zahtjeva Evropskog savjeta iz decembra da se zajamči funkcionalnost jedinstvenog administrativnog okvira Kosova sa druge strane, znače i da je važnije da budu riješena, vjeruju posrednici u dijalogu dva premijera.\n"Agendu dijaloga je EU jasno definisana zaključcima iz decembra i na tome stojimo, to je za nas baza. Dijalog će se nastaviti jer još uvijek imamo otvorena pitanja koja moraju da budu rješena. To je više puta naglašeno i u tom kontekstu se rad\nnastavlja. Ako ste upoznati sa ministarskim zaključcima, vidjećete da je više pitanja koja su na agendi, a ona moraju biti dogovorena", kaže Kocijančić.\nDrugim riječima, u Briselu očekuju dug i nimalo lak sastanak dvojice premijera, kod kojih će se insistirati i na analizi sprovodjenja u djelo već dogovorenog.\nGotovo da nije neophodno podsjećat - uspjeh u normalizaciji odnosa će biti ocjenjivan već sredinom narednog mjeseca od strane Evropske komisije. Ukoliko on bude potvrđen, obje strane u najskorije vrijeme mogu očekivati i nagradu. Kosovo početak\npregovora o Sporazumu o stabilizaciji i pridruživanju, a Srbija odluku\no početku završnih pregovora o prijemu u EU.


Radikali ponijeli prijave protiv Nikolića i Vučića\nSrpska radikalna stranka (SRS) podnijela je krivične prijave protiv predsjednika i zamjenika predsjednika Srpske napredne stranke (SNS) Tomislava Nikolića i Aleksandra Vučića, saopštio je član Predsjedničkog kolegijuma SRS Nemanja Šarović.\nRadikali su krivične prijave podnijeli i protiv advokata Želimira Čabrila i Miodraga Rašića, koji su branioci pripadnika zemunskog klana Miloša Simovića.\nŠarović je na konferenciji za novinare naveo da je krivična prijava protiv Nikolića podnesena zbog toga što je u intervjuu za dnevni list "Alo" od 1. jula "iznio lažnu tvrdnju" da je predsjednik SRS Vojislav Šešelj pokušao da prije dvije do tri godine iz ćelije u Hagu naruči ubistvo jednog čovjeka.\nOn je objasnio da je Nikolić na taj način učinio krivično djelo izazivanje panike i nereda.\n"Druga krivična prijava je podneta jer imamo saznanje da je postojao dogovor između Aleksandra Vučića i advokata Miloša Simovića, Želimira Čabrila i Miodraga Rašića, da se preko njihovog branjenika Simovića plasiraju lažne tvrdnje da je Šešelj naredio Luki Bojoviću likvidaciju Tomislava Nikolića", rekao je Šarović.\nOn je naveo da su Simovićevi branioci instruisali svog branjenika prilikom posjeta u KPZ Zabela, a zatim, kako je naveo, "lažnu tvrdnju, kao navodno saznanje Miloša Simovića, prenijeli nadležnim organima", nakon čega su tu tvrdnju pustili u medije.\nKrivične prijave potpisali su funkcioneri SRS Nemanja Šarović, Vjerica Radeta i Elena Božić-Talijan.


SKANDAL: SNSD U BANJOJ LUCI DIJELI BESPLATNE TESTOVE NA KORONU | Hayat.ba\nSKANDAL: SNSD U BANJOJ LUCI DIJELI BESPLATNE TESTOVE NA KORONU\nVaše je samo da dođete, a brigu o vašem zdravlju prepustite nama – monstruozna je poruka iz Izbornog štaba SNSD-a Banjaluka i Igora Radojičića, rejonski odbor Borik 1, kojom poručuju građanima da dođu u prostorije njihovog izbornog štaba i dobiju besplatno testiranje na virus korona, u isto vrijeme dok testova nedostaje u ustanovama zdravstva.\nJedan mladi Banjalučanin je ustupio video snimak narodnom poslaniku Drašku Stanivukoviću, u kojem se to jasno vidi.\nOvo je nevjerovatno, do krajnje mjere beskrupolozno, da sada zdravlje građana, u situaciji kada ova pošast svakodnevno uzima živote, zavisi od jedne stranke. Кako to da se UКC Republike Srpske bori sa nedostatkom testova, a SNSD ih ima?\nHiljade građana danima čekaju na testiranje, zbog nedostatka testova ljekari moraju birati ko može biti testiran, a broj zaraženih od virusa korona vrtoglavo raste.\nSvakodnevno slušamo galamu na navodno neodgovorne građane, zdravstveni radnici su nam na izmaku snaga, nema niti jedne vakcine za sezonski grip, zdravstveni sistem pred kolapsom – a jedna stranka u predizbornoj kampanji preuzima ulogu institucije zdravstva. Neviđeno, nevjerovatno, skandalozno – kaže poslanik PDP-a u NSRS i kandidat za gradonačelnika Banjaluke Draško Stanivuković.\nNakon ovakvog postupka moja dužnost je da pozovem predsjednika Gradskog odbora SNSD-a Igora Radijičića da prestanu sa ovom monstruoznom inicijativom. Da prepuste ustanovama zdravstva da rade svoj posao, da se ne igraju sa životima. Jedan mlad čovjek koji želi da se testira u Кliničkom centru ne može to da uradi, a njegova baka može da se testira ako se upiše u registar u SNSD štabu. Nevjerovatno je i šokantno da ovakva stvar ikome može pasti na pamet”, poručuje Stanivuković.\nNakon svega ovog što se dešava iz dana u dan, ovo je alarm – upotrijebiću riječ crveni, da jednom za svagda zaustavimo i smijenimo ovu politiku koja privatizuje naš grad i institucije u korist jedne stranke i njenih istaknutih pojedinaca i to, danas je jasno, na najgori mogući način, bukvalno igrajući se zdravljem i životima ljudi – zaključio je Stanivuković, piše rtvbn.com.


Grad Beograd finansira i četvrti pokušaj vantelesne oplodnje, povećana starosna granica žena - Infobrif\nGrad Beograd finansira i četvrti pokušaj vantelesne oplodnje, povećana starosna granica žena\nObjavljeno 29.07.2019. u 09:07\nBEOGRAD – Gradonačelnik Beograda Zoran Radojičić kaže za RTS da država već finansira tri pokušaja vantelesne oplodnje, a da finansiranjem četvrtog pokušaja Beograd daje svoj doprinos rešavanju tog problema.\n„U skladu sa populacionom politikom dajemo svoj doprinos da nas u budućnosti ima više. Bez obzira na sve investicije, na sve što radimo za Srbiju, ako nas ne bude bilo, ako ne budemo imali potomstvo, nećemo imati budućnost“, naveo je Radojičić.\n„Uslov je da su imale 3 neuspešna pokušaja i da nemaju dece. Procena je da oko 500 žena zadovoljava ove kriterijume“, naveo je Radojičić.\nReč je, navodi o dugogročnoj stragtegiji koja je u skladu sa politiko predsednika Aleksandra Vučića i države – da se vodi računa o populacionoj politici.\nU Domu zdravlja Savski venac otvoreno prvo savetovalište za…\n„Ove godine budžet za to je 30 miliona. Procena je da oko 100 parova može da učestvuje ovaj put i da vantelesnom oplodnjom dobije svoje potomstvo“, istakao je Radojičić.\nProf. dr Aleksandar Stefanović, direktor Klinike za ginekologiju i akušerstvo KCS-a, kaže za RTS da je u toj klinicibilo blizu 400 postupaka vantelesne oplodnje i da je rođeno 137 deteta.\n„Tokom prethodne 2-3 godine dobili smo dosta najsvaremenije opreme. Naše odeljenje na klinici može da se svrsta rame uz rame sa svetskim centrima. Zbog toga i postupci koje sprovodimo imaju visok procenat uspeha. Rezultat je 35-40 posto“, naveo je Stefanović.\n„Svedoci smo da sve više parova ima ovaj problem. Ukoliko posle godinu dana pokušaja ne dođe do trudnoće, savetujemo da se obrate našem timu“, rekao je Stefanović.\nSkupština Grada Beograda prošle sedmice usvojila je odluku o finansiranju četvrtog pokušaja vantelesne oplodnje.\nBebebesplatni četvrti pokušajVantelesna oplodnja\nUkoliko nepažnjom oštetite ovaj aparat više ne morate da brinete, mobilni operatori imaju rešenja, evo i koja\nAna Brnabić i Nenad Popović opet „ukrstili koplja“, evo šta je razlog


DAČIĆ: Bez formiranja ZSO nema ni Briselskog sporazuma | Ekspres.net\nDAČIĆ: Bez formiranja ZSO nema ni Briselskog sporazuma\nMinistar spoljnih poslova Srbije Ivica Dačić izjavio je da je spreman da povuče svoj potpis sa Briselskog sporazuma ukoliko ne bude formirana Zajednica srpskih opština na Kosovu.\n“Ja sam potpisao Briselski sporazum. Nikada ga ne bismo potpisali da u njemu glavna stvar nije bila ZSO. Ako je prošlo pet godina od potpisivanja i od toga nema ništa, postavljam pitanje čemu onda dogovoranje”, rekao je Dačić u emisiji “Ćirilica” na TV Hepi.\nOn je naveo da je juče čuo i novu varijantu – da će ZSO biti deo paketa “pravno-obavezujućeg sporazuma”.\n“To je vrhunski bezobrazluk… Šta znači ta formulacija? To niko živi ne zna. Tumačenje da to treba da sadrži nezavisnost Kosova je apsolutno neprihvatljivo za nas. To nije deo uslova pod kojima smo potpisali tada Briselski sporazum”, istakao je Dačić.\n“On jasno treba da kaže EU šta mi hoćemo i dokle možemo da idemo… Može ovde da dođe ko god hoće, priznanje nezavisnog Kosova od nas dobiti neće. Ne postoji Srbin koji bi to potpisao”, rekao je Dačić, istakavši da Srbija ima čistu poziciju i da treba da je jasno predoči svima.\nObjašnjavajući šta je mislio kada je rekao da Srbija neće zbog EU izvršiti harakiri, Dačić je naveo da nije pri tom govorio o sebi, već o “istorijskom harakiriju” srpskog naroda i države jer nas, kako je naveo, iz EU “samo nagovaraju”.\n“U svim izjavama koje idu ka nama, uvek se govori o tome da Srbija treba da postigne pravno-obavezujući sporazum odnosno da reši problem Kosova pre nego što uđe u EU. S druge strane, Kosovu ne govore to. Što Prištini ne kažu da treba da postigne istorijski sporazum s Beogradom?”, ukazao je on.\nPostavio je i pitanje zašto predstavnici EU ne odu u Madrid “pa da njima kažu da ne mogu da koriste evropske fondove dok ne reše problem Katalonije”.\n“To su dvostruki standardi. Da li u EU misle da je naš narod toliko sada oduševljen time što smo dobili tu šargarepu, a ona je i dalje negde daleko…”, rekao je Dačić.\nKosovo, ukazao je on, nije zaokružilo nezavisnost i nikada neće postati članica UN, a predloge koji se čuju iz Prištine da sada Beograd treba da kaže Rusiji da Kosovo pusti u UN, ocenio je kao “ponižavajuće i uvredljive”.\n“Bilo bi me sramota da sada posle svega sto smo postigli, sutra treba da zemljama koje nisu priznale nezavisnost Kosova kažemo – izvinite, ali smo ipak priznali Kosovo”, zaključio je šef srpske diplomatije.\nTags Briselski sporazumeuivica dacickosovoministar spoljnih poslovaZSO\nPACOLI OPTUŽUJE: Dačić Burundiju nudio oružje u zamenu za povlačenje priznanja Kosova DAČIĆ: Govorio sam Vučiću da nas Zapad godinama laže KOHA: Cilj vlade da u roku od četiri meseca izradi Statut ZSO DAČIĆ: “Nerazumno” uvoditi nove igrače u dijalog


source.ba | Očekivanje MMF-a da će doći do 'poravnanja' između entiteta\nMistrica finansija Republike Srpske (RS) Zora Vidović razgovarala je danas sa šefom Misije Međunarodnog monetarnog fonda (MMF) u Bosni i Hercegovini Martinom Petrijem i rezidentnim šefom MMF-a Endrju Džuelom o reformskim procesima koje RS uspješno realizuje u skladu sa mjerama definisanim Programom ekonomskih reformi.\n- Očekivanja misije MMF-a su da će u što skorije vrijeme doći do rješenja problema oko poravnanja između Republike Srpske i Federacije BiH, te da će buduća raspodjela biti automatizovana i zasnovana na krajnjoj potrošnji – saopćeno je iz entitetskog Ministarstva finansija.\nNajviše pažnje tokom razgovora je posvećeno stanju u javnom sektoru, reformi sektora zdravstva, reformi upravljanja javnim preduzećima, te planovima u pogledu sistema raspodjele prihoda od indirektnih prihoda.\nVidović je izjavila da su mjere i aktivnosti definisane Programom ekonomskih reformi sveobuhvatne, te izrazila zadovoljstvo činjenicom da na njihovoj realizaciji intenzivno rade i Vlada RS-a i sve relevantne institucije RS, koje imaju tehničku podršku međunarodnih finansijskih institucija.\nTagovi: Ministarstvo finansija RSMMF


Home / BiH / Dogovor o finansiranju nastavka radova na Centru za autizam\nNastavljajući aktivnosti na izgradnji prvog Centra za autizam u Bosni i Hercegovini Ministarstvo rada, socijalne politike i povratka organizovalo je danas sastanak sa predstavnicima Grada Tuzle i svih općina sa područja Tuzlanskog kantona.\nDogovoreno je da Ministarstvo načini protokol koji će omogućiti općinama da pojedinačno učestvuju u projektu. U izgradnju objekta u kojem bi stručni uposlenici skrbili o osobama s poremećajima iz autističnog spektra, inače projekat Skupštine i Vlade Tuzlanskog kantona,do sada je Vlada uložila 300.000 KM.\nPrema riječima ministra za rad, socijalnu politiku i povratak Zorana Jovanovića nedavno je urađen predračun troškova za nastavak izgradnje.\n„Za završetak postojećeg objekta, da bi se on završio i bio u funkciji osoba sa autizmom, potrebno je 550.000 KM. Posredovanjem naših vanjskih partnera i zahvaljujući „EMAUS“ Duje projekat je također ponuđen donatorima iz Katara, Saudijske Arabije i Ujedinjenih Arapskih Emirata. Sav novac koji bude stigao za ovu svrhu bit će dobrodošao jer je potrebno ulaganje i u inventar i izuzetno skupe aparate“, rekao je ovom prilikom ministar Jovanović.\nPredstavnici općina podržali su projekat u omjeru naspram vlastiteveličine, resursa i snage. U narednom periodu također je planiran sastanak i sa predstavnicima opština iz RS-a koje gravitiraju TK, čiji su stanovnici sa problemima vezanim za autizam pomoć ranije tražili u Tuzli.


Ceca bi nagodbom da izbegne krivičnu odgovornost – Net.hr\nCeca bi nagodbom da izbegne krivičnu odgovornost\nAutor: Net.hr 14:33 27.02.2013\nPevačica nudi novac u humanitarne svrhe u zamenu za povlačenje optužbi\nOdbrana folk pevačice Svetlane Ražnatović i njenog zeta Predraga Ocokoljića predložila je danas Prvom osnovnom javnom tužilaštvu da odustane od optužbi da su pretili direktoru FK “Mladi proleter” Aleksandru Olareviću 2007. godine i da slučaj reše oportunitetom, piše Tanjug.\nOportunitet podrzumeva da tužilaštvo odredi visinu novčanog iznosa koji bi trebalo da uplate u humanitarne svrhe, posle čega bi tužilaštvo odustalo od krivičnog gonjenja Ražnatovićke i Ocokoljića za krivično delo nasilničko ponašanje.\nTužilaštvo je najavilo da će o predlogu odlučiti nakon razmatranja spisa predmeta, pa je suđenje odloženo do izjašnjenja tužilaštva o predlogu za oportunitet.\nRažnatovićeva i Ocokoljić terete se za krivično delo nasilničko ponašanje, za koje je zaprećena kazna od šest meseci do pet godina zatvora.\nOportunitet je kao institut krivičnog prava u srpsko zakonodavstvo uveden 2009. godine i po njemu se mogu rešavati lakša krivična dela za koja su zaprećene kazne zatvora od tri, odnosno pet godina.\nNajpoznatiji slučaj koji je rešen oportunitetom do sada je slučaj pevača Gorana Bregovića koji je zbog nelegalne gradnje morao da uplati dva miliona dinara u humanitarne svrhe.\nNa isti način završio se i slučaj dramskog pisca Biljane Srbljanović koja primenom oportuniteta nije gonjena zbog posedovanja kokaina pošto je uplatila 200.000 dinara u humanitarne svrhe nakon dogovora sa tužilaštvom.\nRažnatovićka i Ocokoljić su na početku suđenja u decembru 2011. godine negirali da su pretili Olareviću i da je između njih došlo do bilo kakvog fizičkog obračuna.\nOlarević je rekao da ne želi da krivično goni pevačicu i da ne želi odštetu za “lake telesne povrede”, koje tvrdi da je zadobio od Ocokoljićevog šamara ističući da mu je žao što je do incidenta ikada došlo.\nRažnatovićka tvrdi da su ona i njen zet kao legitimni predstavnici FK “Obilić” tada došli u klub da Olareviću uruče rešenje Ministarstva sprota od 15. maja 2007. o povraćaju u pređašnje stanje.\nPrema tom rešenju koje je Olarević odbijao da primi zvaničnim putem, FK “Mladi Proleter” dolazi u ingerenciju FK “Obilić”, kao “Mladi Obilić”, a on mora da momentalno napusti klub.\nOptužnim predlogom Prvog osnovnog javnog tužilaštva, folk pevačici i Ocokoljiću se na teret stavlja da su 18. juna 2007. godine ispred upravne zgrade FK “Mladi proleter” grubo vređali, a potom i naneli lake telesne povrede Olareviću, direktoru kluba.\nRažnatovićka i njen zet su, prema navodima optužnog predloga, tog dana došli do upravne zgrade FK “Mladi proleter” i pozvali Olarevića da izađe napolje, a kada je on to uradio, folk pevačica je počela da ga vređa, oslovljavajući ga pogrdnim imenima.\nRažnatovićka je u februaru 2012. odslužila kaznu od godinu dana kućnog zatvora na koju je bila osuđena zbog protivpravnog prisvajanja dela novca od transfera fudbalera FK “Obilić” u inostrane klubove dok je bila predsednik tog kluba 2000. godine, i nedozvoljenog držanja 11 pištolja.\nU martu joj se nastavlja suđenje po tužbi Vojislava Đurkovića iz Bijeljine koji tvrdi da mu pevačica duguje 116.000 evra, koje je pozajmio njenom pokojnom suprugu Željku Ražnatoviću Arkanu.\nocokoljić olarević oportunitet svetlana ražnatović


Takmičenje radnika JKP "Zelenilo-Beograd" u orezivanju krošnji i sadnji sezonskog cveća - Telegraf.rs\n25/10/19 | 14:37\nPovodom proslave 90 godina od osnivanja, JKP „Zeleniklo-Beograd“, Beograd je juče organizovalo takmičenje zaposlenih. Kolege su se takmičile u orezivanju stabala, dok su se koleginice takmičile u sadnji sezonskog cveća\nTakmičenje u orezivanju stabala odvijalo se na prostoru blokova 1,2,3 i 5 na Novom Beogradu, dok je takmičenje u sadnji cveća održano u parku Milutin Milanković, u parklu Kalemegdan pored šetališta i paviljona Cvijete Zuzorić, kod spomenika Njegošu, u parku Lep izgled, na Studentskom trgu i kod KBC Dragiša Mišović.\nOvo je tradicionalno takmičenje koje se organizuje svake godine povodom Dana preduzeća. U takmičenju u orezivanju stabala je 21 dvočlana ekipa, dok se u takmičenju u sadnji cveća takmičilo 15 ekipa. Ovo nadmetanje je prilika da se uradi i veliki deo obimnog posla na orezivanju, ali i da kolege pokažu znanje i spretnost u obavljanju zadatka.\nKomisija koja je ocenjivala takmičare izvršila je bodovanje na osnovu više kriterijuma. Kriterijumi komisije za takmičenje u orezivanju su bili brzina i kvalitet seče-reza, način slaganja grana i količina obavljenog posla, a za takmičenje brzina i kvalitet sadnje i ukupan utisak o površini nakon sadnje cveća.\nU toku takmičenja orezano je 1285 stabala, što je svakako doprinelo lepšem, svetlijem i uređenijem prostoru na kome su takmičari odmeravali svoje snage, što je obradovalo i stanare.\nPrvo mesto u takmičenju u orezivanju stabala teleskopskom testerom osvojila je ekipa Područja Dvoredi Tašmajdan koju su činili Miroslav Radojčić i Dragan Kačarević, drugo mesto je osvojila ekipa Komunalne službe- Kuzman Pajić i Dragan Vasiljković, dok je treće mesto pripalo ekipi Područja Novi Beograd 1-Bursać Jovi i Darko Stefanović.\nPrvo mesto u takmičenju u sadnji sezonskog cveća osvojila je ekipa Područja Stari grad koju su činile Verica Krstić i Vidosava Antonić, drugu nagradu osvojile su Gordana Mirković i Radmila Stojić sa Područja Novi Beograd 2, a treće mesto osvojila je ekipa Područja Savski venac u sastavu Ljiljana Vojinović i Ljiljana Milinković.


vanredno stanje - Page 9\nRedukcija gradskog prevoza, svaki drugi polazak se ukida\nNa svim linijama koje saobraćaju u okviru javnog gradskog prevoza putnika na teritoriji Beograda, od danas, od 9.00 do 15.00 časova, izvršiće se redukcija polazaka,\nI u vreme zabrane kretanja rade dežurne službe za hitne i nepredviđene situacije\nZdravstvene ustanove i druge službe koje su bile dežurne i radile tokom noći pre uvođenja vanrednog stanja i zabrane kretanje, nastaviće da rade uobičajeno. Ovo se odnosi i na dežurne službe komunalnih preduzeća.\nObjavljeno 20. marta 2020. 20. marta 2020.\nOd danas stupa na snagu potpuno ukidanje međugradskog, voznog i autobuskog, prevoza. Poslednji polasci međugradskiih autobusa krenuće danas u 12.00 časova.\nObjavljeno 19. marta 2020. 19. marta 2020.\nNa svim gradskim linijama u Beogradu koje saobraćaju u okviru javnog prevoza, danas će biti održani svi poslednji polasci, u skladu sa subotnjim redom vožnje.\nNa osnovu najnovijih mera za pomoć privredi, na račune više od milion zaposlenih sugrađana danas stiže uplata 60 odsto minimalne\nPošto je Vlada Srbije uvela policijski čas koji počinje večeras od 20.00 časova i trajaće svake noći do 05.00 ujutru, ostaje neizvesno kaka će biti situacija sa javnim gradskim prevozom i da li će autobusi saobraćati nakon 20.00 časova.\nPrema najnovijim informacijama, u protekla 24 časa na virus COVID 19 u Srbiji je testirano 9.436 osoba, od čega je\nKako saznajemo, danas odbornici u Skupštini grada odučuju o novom predlogu koji, između ostalog, podrazumeva i povećanje iznosa kazni za\nPrema najnovijim informacijama koje su objavljene danas u 15.00 časova, u protekla 24 sata na korona virus u Srbiji je\nObjavljeno 18. marta 2020. 18. marta 2020.\nJavno komunalno preduzeće „Beogradske elektrane“ je danas, 17. marta, u skladu sa Uredbom o merama u vanrednom stanju i u cilju zaštite stanovništva u vreme proglašene pandemije virusa COVID-19, zatvorilo svoje šalter službe korisničkog servis.


Počeo 12. Onalajn regionalni sajam poslova sa više od 600 oglasa - Televizija Leskovac\nBOJNIK CRNA TRAVA DRUŠTVO LEBANE MEDVEĐA PRIVREDA VESTI VLASOTINCE\nOnlajn Regionalni sajam poslova, 12. po redu, počeo je danas i traje do 20. oktobra. Zaposlene traži preko od 60 poslodavaca putem više od 600 oglasa.\nPoslodavci su grupisani u pet tematskih grupa: Usluge, Proizvodnja, IT, Trgovina i grupa Startuj koja je namenjena onima koji traže prvi posao, praksu ili stipendiju.\nNa virtuelnim štandovima posetioci sajma će imati prilike da uz pomoć čat opcije direktno komuniciraju sa predstavnicima kompanija, gde će moći da dobiju sve informacije o kompanijama, kao i o trenutnim i budućim potencijalnim pozicijama koje kompanija nudi.\nU okviru sajma biće organizovane tri onlajn panel diskusije ““Kako da na pravi način STARTUJeš karijeru?““, ““Kako do prvog posla u IT-u?““ i ““Najčešće greške na intervju za posao““.\nTags: Onlajn regionalni sajam poslova


Dodikova pratnja ne može sa oružjem u Predsedništvo BiH - Sputnjik Srbija\n20:30 23 Mart 2019\nDodikova pratnja ne može sa oružjem u Predsedništvo BiH\n21:18 26.11.2018 (osveženo 21:22 26.11.2018) Preuzmite kraći link\nDirekcija za koordinaciju policijskih tela BiH obavestila je predsedavajućeg Predsedništva BiH Milorada Dodika da nijedna policijska agencija, sem pripadnika Direkcije, ne može da unosi oružje u zgradu Predsedništva BiH.\nTo je preneo sajt „Kliks“ uz komentar da to obaveštenje dolazi u vreme kada predsedavajući Predsedništva Milorad Dodik za svoju pratnju koristi usluge isključivo Ministarstva unutrašnjih poslova Republike Srpske, a kojima je očito zabranjeno unošenje oružja u zgradu Predsedništva BiH.\nDodik: Noćni juriš na zastavu me neće sprečiti da ona bude uvek istaknuta\nKomentarišući tu vest, Dodik je rekao da neće odustati od toga da ga čuva policija Republike Srpske, jer, kako je rekao, neće da bude „glineni golub“.\n„Policijski službenici Direkcije za koordinaciju policijskih tela BiH neće dozvoliti ulazak naoružanim pripadnicima drugih policijskih agencija u zgradu Predsedništva BIH“, navodi se u saopštenju direktora Direkcije Mirsada Vilića.\nDodik, oružje, region


Šoštar: Još se održavamo, ali to nije nešto što dolikuje Partizanu, crno-beli demantovali Jelenića [FOTO] - Sportska centrala\nNaslovna Ostale vesti Šoštar: Još se održavamo, ali to nije nešto što dolikuje Partizanu, crno-beli...\nŠoštar: Još se održavamo, ali to nije nešto što dolikuje Partizanu, crno-beli demantovali Jelenića [FOTO]\n3 dec 2018. 18:58\nVK Partizan nedavno je preko društvenih mreža uputio apel privrednicima, prijateljima kluba i navijačima da donaciojm od po tri hiljade dinara pomognu da obezbede grejanje na bazenu SC „Banjica“ tokom zime, kako bi svi timovi mogli nesmetano da treniraju tokom zime.\nPredsednik crno-belih Aleksandar Šoštar je u razgovoru za Novosti naglasio da tako nešto nije u maniru kluba, ali da trenutno do drugačijeg rešenja nije moglo da se dođe.\n– Situacija je nenormalno teška i o tome pričamo već pet godina. Iz dana u dan je sve teže, pogotovo kada dođe zima i kada se aktuelizuje problem zagrevanje vode. To su dodatni izdaci, a godinama se zna da nemamo dodatne prihode, da nemamo sponzore… U takvoj situaciji je normalno da se potraži novi put kako bi eventualno ljudi dobre volje mogli da pomognu kako bismo ovu instituticiju, koja je iznedirala velike šampioan, uspeli da održimo. Još smo tu, još se održavamo, međutim bez tople vode teško možemo da izađemo na kraj. Sva sredstva koja budu prikljupljena biće upotrebljena isključivo za kupovinu mazuta. To u ovom trenutku na neki način gasi požar, koji bukti. Suština je da je neophodno da se napravi jedno sistemsko rešenje koje će da traje duže, kao nekad. Mislim da je ovo jedan od puteva izlaza, a ako gledamo iz perspektive nekog normalnog vremena, to nije nešto što dolikuje Partizanu. Ali, Partizan sada nema drugi način da nešto uradi, sem ovo što je uradio, rekao je Šoštar za Novosti.\nLegenda jugoslovenskog i srpskog vaterpola se nada da se sedmostruki šampion Evrope neće ugasiti, a za to je potrebno napraviti dugoročni plan.\n– Sada se najviše ustalasalo i videćemo kakav će rezultat biti. Ponovljam da je suština da se pronađe dugoročno rešenje, jer ovo trenutno može da ugasi požar koji je zaista veliki. Ali, ako Partizan predstavnja to što predstavlja, onda ovo nije način da na duži vremenski period Partizan može da se spase. Zato je neophodno dugoročno rešenje, koje će biti garancija da će sve da se nastavi kao što se do sada radilo.\nŠoštar je dodao da je klub još uvek u sporu sa USC „Voždovac“ oko vlasništva nad bazenom „Banjica“.\n– To traje mesecima i sigurno će trajati dosta dugo. Suština je da dođemo do kraja procesa, ali mislim da to neće biti brzo, dodao je predsednik VK Partizan.\nU međuvremenu je predsednik Vaterpol saveza Srbije Viktor Jelenić na gostovanju na TV Prva istakao da je Savez pomogao Partizanum što je beogradski klub oštro demantovao putem Tviter naloga.\nTvrdnje gospodina Viktora Jelenica na @TvPrva da je Vaterpolo savez Srbije pomogao VK Partizanu su neistinite.\n— Vaterpolo klub Partizan (@officePartizan) December 3, 2018\nPartizan ispao na peterce, Zvezda lako do finala\nPartizan i Zvezda zabeležili pobede u polufinalu\nFuriozni Partizan izborio opstanak u Regionalnoj ligi\nPoruka iz Šibenika: Šteta, nismo znali da „nokautiramo“ Partizan\nSjajan gest KK Partizan [FOTO]\nCrno-beli u petak biju bitku za opstanak\nPoruka iz Partizana: Situacija je neizdrživa, klub je na ivici gašenja\nVaterpolisti Zvezde pobedili Partizan posle 4 godine!


Kada je 2016. jedan gej par otkrio da je njihova slika iz 17. veka u stvari deo kolekcije koju su nacisti odneli iz poljskog Narodnog muzeja tokom Drugog svetskog rata, odlučili su da je vrate, ali i da, nekoliko meseci kasnije, daju podršku lokalnoj LGBT zajednici tako što će se veriti upravo u Varšavi.\nAP navodi da su se Kreg Gilmor i Dejvid Kroker teška srca oprostili sa slikom "Portret dame" iz 1628. godine, delo flamanskog umetnika Melhiora Geldorpa, koji su pre 10 godina, nesvesni njenog porekla, kupili za 5.000 dolara, prenosi AP.\nPortret, zajedno sa ramom iz 19. veka koji su bili naknadno kupili za sliku, sada se ponovo nalazi u Narodnom muzeju u Varšavi, skoro osam decenija nakon krađe.\nU čast njenog povratka, priređena je ceremonija u septembru prošle godine uz prisustvo poljskog ministra kulture, američkog ambasadora i para.\nDvojica muškaraca nedavno su se vratila u Poljsku, koristeći veze koje su stekli svojim gestom dobre volje, kako bi se obratili lokalnoj LGBT zajednici, nudeći finansijske donacije i poruke solidarnosti pripadnicima LGBT populacije, koja se u toj zemljie suočava sa nesporazumima i diskriminacijom.\nPočetkom aprila, pred kamerama, Gilmor, operski pevač, kleknuo je na jedno koleno u Varšavskom parku i zaprosio Krokera, umetnika, koji je rekao "da".\nGilmor je rekao da su dvojica 55-godišnjaka razgovarali o braku tokom više od 20 godina zajedničkog života, ali su osetili da je ispravno to učiniti na mestu gde nisu dozvoljeni ni istopolni brakovi ni građanske zajednice.\nNa današnji dan 1864. preminuo je reformator srpskog jezika Vuk Karadžić. Bio je fascinantna ličnost, a ovo je deset manje poznatih činjenica o njemu:


Ćuzulan: Prirotet je deblokada Fonda za reformu javne uprave\nAluministima škole Vijeća Evrope ispred BiH je danas u hotelu Evropa u Sarajevu predstavljen dokument “Javna uprava u BiH: Od reforme do savremenog sistema”.\nNa konferenciji je istaknuto da bez reforme javne uprave nema nastavka EU integracija, kao što integracije u EU može provesti samo reformisana, profesionalna i depolitizovana javna uprava.\nAdis Arapović, poslanik u Parlamentu Federacije BiH je istakao da se svi nadamo da će “nakon višegodišnje stagnacije, nakon usvajanja Strateškog okvira i Akcionog plana za reformu javne uprave 2018-22 i deblokade Fonda, javna uprava krenuti naprijed”. On je posebno naglasio činjenicu da je “u Mišljenju i pratećem Analitičkom izvještaju Evropske komisije među 14 ključnih prioriteta apostrofirana i reforma javne uprave.”\nDragan Ćuzulan, koordinator za reformu javne uprave BiH je istakao da su još uvijek nezadovoljavajuće ocjene koje BiH dobija od Evropske komisije. “BiH je u ranoj fazi reforme javne uprave i nije bilo napretka u pogledu osiguranja profesionalne i depolitizovane državne službe. Kako bi se obezbjedila profesionalna državna služba, procedure državne službe moraju biti zasnovane na principima zasluga, i bez političkog uplitanja”, istako je Ćuzulan i dodao da “nakon što su usvojeni strateški dokumenti, slijedi nam usvajanje Zajedničke platforme i Koordinacionog odbora kao političkog tijela za usmjeravanje i vođenje procesa reforme javne uprave, kao i odluka svih nivoa vlasti o deblokadi Fonda za reformu javne uprave u kojem stoje neiskorištena značajna sredstva, uglavnom međunarodnih donatora.”\nZamjenica ambasadora Norveške Siri Anderson je posebno istakla činjenicu da je njena vlada bila aktivni donator Fonda i da za razliku od Švedske i Danske nisu tražile povrat sredstava, nakon blokade Fonda 2017. godine.\n“Mi smo razumjeli da ste vi imali politički motivisanu blokadu Fonda i u tom smislu smo imali strpljenja da sačekamo bolje vrijeme za reforme. Sa naše strane izražavamo spremnost za nastavak podrške Fondu u koordinaciji sa ostalim međunarodnim donatorima i delegacijom EU u BiH”, rekla je Anderson.\nNa konferenciji su posebno naglašene preporuke i ideje za budućnost reforme javne uprave, pri čemu je posebno istaknuta digitalizacija, odnosno uvođenje digitalnih tehnologija za preoblikovanje i poboljšanje upravnih postupaka, kao i uspostavljanje sistema međusobnog komuniciranja između građana i privrednih subjekata i e-vlada.\nNEWER POSTNovac zarađen švercom droge peru kroz nekretnine\nOLDER POSTErik Nelson: Dodik je javne tendere usmeravao ka svojoj djeci!


Bubašvabe okupirale kruševačku bolnicu – Nadlanu.com\nObjavljeno 5. juna 2013. / 14:43:19\nBube i bubašvabe su se "odomaćile" u kruševačkoj bolnici, uprkos redovnom prskanju, pa se i dalje traži rešenje za ovaj problem.\n“Sve zgrade u bolnici su dosta stare, sa ravnim krovovima, i zbog toga dolazi do prokišnjavanja, a znate da vlaga pogoduje bubama i bubašvabama”, rekla je ona novinarima.\nJotić je podsetila da Zdravstveni centar ima ugovor sa Zavodom za javno zdravlje, čija služba za dezinfekciju i deratizaciju vrši prskanje na dva meseca.\n“Radi se po svim propisima, da li je vlaga problem ili su bube postale rezistentne na ta hemijska sredstva kojima se prskaju, pitanje je, ali što je do nas, mi se zaista trudimo da sve odradimo kako treba”, kazala je dr Jotić i dodala da je Zdravstveni centar u saradnji sa lokalnom samoupravom inicirao sanaciju krovnih konstrukcija.\nFlorens Artman za NIN: Hag ohrabruje buduće zločince\nEvakuisani pacijenti iz bolnice u Sremskoj Mitrovici\nSlobodanu Raduloviću nakon saslušanja određen pritvor\nŠabac: Vraćaju smenjenu direktorku bolnice nakon samo dve nedelje


Održano predavanje za članove UFDS-a: Alternativni izvori finansiranja – UFDS\nOdržano predavanje za članove UFDS-a: Alternativni izvori finansiranja\nU hotelu Crowne Plaza, 28. marta 2018. godine, održano je predavanje, za članove Udruženja finansijskih direktora Srbije (UFDS), na temu ,,Alternativni izvori finansiranja”.\nModerator diskusije bila je Ivana Milić, senior ekspert za finansije.\nPanelisti ove važne teme bili su: Siniša Krneta – direktor Beogradske berze, Nikola Stefanović – generalni direktor/partner SEE SEAF-a i Fady Alrayyes – Associate, EBRD UK.\nPored prezentacije o alternativnim izvorima finansiranja, panelisti su članovima Udruženja predstavili novi projekat ,,Izađi na berzu” (IPO), a zatim, diskutovali o konceptu ,,Crowdfunding”-a i najuspešnim investicijama SEAF-a.\nSvrha projekta ,,Izađi na berzu” jeste pružanje pomoći razvoju tržišta u Srbiji, kroz podizanje svesti o mogućnošću obezbeđivanja potrebnog kapitala kompanijama izlaskom na Beogradsku berzu i pružanja neophodne stručne pomoći kompanijama za izlazak na Berzu.\nImajući u vidu da sve veći broj kompanija u Srbiji iskazuje potrebu za novim investicijama koje će obezbediti njihov strateški razvoj, otvaranje tržišta kapitala otvara brojne mogućnosi za rast privrede. To je prepoznao i EBRD koji je odlučio da finansira ovaj projekat.\nNa predavanju je istaknuto da SEAF, prilikom investiranja, ima za cilj proširenje i optimizaciju poslovanja, kao i ulaganje u razne industrije, ali da je akcenat na industrijama koje imaju veći potencijal za razvoj.\nZahvaljujemo se panelistima na diskusiji i Ivani Milić na profesionalnom moderiranju panela.\nPrevPrethodna vestAdvokatska kancelarija Subotić & Jevtić održala predavanje na temu ,,Nenajavljeni uviđaj od strane komisije za zaštitu konkurencije”\nSledeća vestTeam Building na planini: Fruška gora ima uspone i padove izazovnije nego prosečan grafikonSledeći


Većina pasa bolje reaguje na pesmu Bijonse “Single ladies” i moderni zvuk u odnosu na Mocartovu „Malu noćnu muziku“ i klasične kompozicije, a reč je o rezultatu eksperimenta „Muzičke preferencije domaćih pasa“ koju je organizovala kompanija „Soni“.\nPoput ljudi, i psi imaju svoj muzički ukus, pokazalo je istraživanje sprovedeno povodom predstavljanja „Sonijevog“ audio-sistema velike snage GTK-XB7.\nU eksperimentu je učestvovalo devet pasa različitih rasa kojima su naizmenično puštani hitovi Bijonse, Džastina Bibera, Tejlor Svift, Elvisa Prislija i Martina Geriksa kao i večne, klasične kompozicije Baha, Pahelbela, Mocarta, Betovena i Čajkovskog.\nRezultati su pokazali da gotovo dve trećine ispitanih pasa, 62 odsto, spontano radije bira da sluša Bijonse nego Betovena i klasične kompozicije – koje je izabralo 38 odsto pasa.\nIstraživači su puštali jednu popularnu i jednu klasičnu pesmu na dva zvučnika dubokih basova, u kombinaciji sa raznobojnim trosmernim osvetljenjem koje prati ritam, a psi su se uglavnom duže zadržavali ispred zvučnika sa popularnom muzikom, što sugeriše da više uživaju u slušanju energičnih ritmova.\nKakve pesme prijaju čovekovom najboljem prijatelju ispitivale su stručnjak za percepciju životinja i članica evropskog Udruženja za ispitivanje ponašanja životinja, dr Ana Vilkinson i doktorand Natalija Albukerki.\n„Želeli smo da damo novo značenje zabavi, a za to nema boljeg načina nego da pozovemo svoje krznene prijatelje da nam se pridruže na podijumu za ples“, otkrio je direktor sektora za video i zvuk kompanije „Soni Evropa“ (Sony Europe), Alberto Ajala.\nNaučnici su i ranije ispitivali kako muzika utiče na životinje i zaključili su, na primer, da krave koje slušaju Mocarta daju više mleka.


IZVEŠTAJ EVROPSKE KOMISIJE: Srbija ostvarila određeni napredak u oblasti vladavine prava | Politika | Novosti.rs\nIZVEŠTAJ EVROPSKE KOMISIJE: Srbija ostvarila određeni napredak u oblasti vladavine prava\nTanjug | 15. novembar 2018. 14:33 | Komentara: 1\nSrbija je generalno ostvarila određeni napredak u zakonodavnim i institucionalnim reformama u zemlji, ocenila je Evropska komisija u svom najnovijem izveštaju u koji je Tanjug imao uvid\nBRISEL - Srbija je generalno ostvarila određeni napredak u zakonodavnim i institucionalnim reformama u zemlji, ocenila je Evropska komisija u svom najnoijem izveštaju u koji je Tanjug imao uvid. Izveštaj Komisije govori i o kašnjenju u ostvarivanju opipljivih rezulatata u pojedinim oblastima kao što su reforma pravosuđa, medijske slobode i borba protiv korupcije.\nEvropska komisija je zemljama članicama EU predstavila tzv ”non pejepr”, interni dokument koji se odnosi na napredak, ali i izazove Srbije, u oblasti pregovaračkih poglavlja 23 i 24 koja se tiču vladavine prava u zemlji. ”Generalno, Srbija je napravila određeni napredak na svojoj zakonodavnoj i institucionalnoj reformskoj agendi, uklučujući pitanja nacionalnih manjina, azila i borbe protiv pranja novca”, navodi se u zaključku izvešataja Evropske komisije.\nDodaje se da se Srbija istovremeno suočava sa dugim zastojima kada je reč o prikazivanju opipljivih rezultata u oblastima kao što su reforma pravosuđa uključujući razne zločine, slobodu medija i borbu protiv korupcije. ”Kada je reč o poglavlju 23, proces ustavne reforme u cilju jačanja nezavisnosti i odgovornosti pravosuđa još traje”, stoji u izvešataju.\nNavodi se da je Venecijanska komisija ocenila da je Nacrt izmena Ustava iz oktobra 2018. u skladu sa njenim preporukama i mišljenjem datim u junu 2018. Evropska komisija navodi da je prima k znanju namere Srbije i ohrabruje je da bude u konsulataciji sa Venecijanskom komisijom po ovom pitanju. ”Komisija će blisko nadgledati ovaj proces kako bi osigurala da nezavisnost sudstva i automonija tužilaštva budu garantovani po zakonu i u praksi”, kaže se u dokumetu Evropske komisije.\nPROČITAJTE JOŠ - Evropska komisija "ujedinila" Kosovo i Albaniju\nKao konkretne rezulati u oblasti efikasnosti pravosuđa u Srbiji Evropska komisija navodi smanjenje broja nerešenih predmeta u sudovima kao i mere sprovedene u cilju pripreme uvođenja sveobuhvatnog sistema zasnovanog na IT upravljanju predmetima. ”Kada je reč o oblasti procesuiranja ratnih zločina, usvojenja je strategija tužilaštva, a sprovedene su određene proceduralne mere i jačanje institucija. Istovremeno, Srbija još mora da pokaže evidenciju optužnica zasnovanu na sopstvenim istragama i konačnim presudama”, navodi Evropska komisija.\nU delu teksta koji se odnosi na borbu protiv korupcije, dokument Evropske komisije kaže da su u Srbiji u tom pravcu ”organizacioni koraci” napravljeni stupanjem na snagu Zakona o nadležnosti državnih organa iz marta 2018. godine. Dodaje se da se kasni sa rezvizijom zakonodavstva kada je reč o Agenciji za borbu protiv korupcije i finasiranju političkih aktivnosti.\n”Nastavlja se nedostatak efikasne koordinacije i nadgledanja antikorupcione politike Srbije kao i konstruktivnog angažmana zaintersovnaih strana”, stoji u izvešatju Evropske komisije. Dokument koji je Evropska komisja predstavila zemljama članicama EU navodi i da je u Srbiji ponovo pokrenuta ”inkluzivna” izrada nacrta nove medijske stratregije, kao i da su usvojeni amandamni koji se odnose na nacionalne manjine, pri čemu su udžbenici štampani na većini manjinskih jezika.\nPozitivno je ocenjen trend sve većeg upisa romskih učenika u škole, kao i usvajanje Zakona o zaštiti ličnih podataka i besplatnoj pravnoj pomoći. Istovremneo, primećeno je da se kasni sa zakonima o ombudsmanu, polnoj ravnopravnosti, antidiskriminaciji i maloletnim prestupnicima. ”Slučajevi pretnji, zastrašivanja i nasilja nad novinarima i dalje su zabrinajvajući, a opšte okruženje i dalje nije odgovarajuće i uopšte ne doprinosi ostvarivanju slobode izražavanja i slobode medija”, navodi se u Izveštaju.\nKada je reč o poglavlju 24, stoji da je značajna zakonska agenda primenjena uključujući zakone o prevenciji pranja novca, finasiranju terorizma, azilu i državnim granicama. Strukturne reforme upravljanja ljudskim resursima u Ministarstvu unutrašnjih poslova su takođe završene, naglašava Evropska komisija.\n”Srbija je nastavila svoje napore u oblasti migracija, azila, upravljanja granicama, pravosudne saradnje i pojačala napore u oblasti finasiranja istraga, borbe protiv pranja novca i oduzimanja i konfiskacije imovine. Sve ovo još mora da pokaže bolje rezulate u borbi protiv organizovanog kriminala”, stoji u tekstu dokumeta Evropske komisije. Komisija poziva Srbiju i da revidira ”realistično i kvalitetno” svoje akcione akcionim planovima koji bi mogli da je vode na nejnom putu pristupoanja EU kao i da u taj proces sporvede u inkluzivnom i konstruktivnom dijalogu sa svim zaintersovanim stranama i civilnim društvom.\n17:30 > 18:38 UŽIVO: Ritas-Partizan 28:27...


Projektom koji je rađen u saradnji sa preduzećem „Vodovod i kanalizacija“, izgradnja pumpne stanice bila je planirana na lokaciji koja je u državnom vlasništu, a obzirom na Odluku visokog predstavnika o zabrani prava raspolaganja državnom - vojnom imovinom, Općina je osigurala zamjensku lokaciju, odnosno otkupila privatno zemljište za potrebe izgradnje pumpne stanice.\nRiječ je o drugoj fazi realizacije, jednog od najznačajnijih projekata Općine Novi Grad u oblasti vodosnabdijevanja.\nNakon izgradnje pumpne stanice moći će se raditi izgradnja potisnog i dovodnog cjevovoda za rezervoar Sokolje, kao i izgradnja distributivne mreže, što bi u narednih nekoliko godina trebalo da riješi pitanje vodosnabdijevanja Zabrđa, dijelova naselja Sokolje i Smiljevići. Puštenje u rad rezervoara Sokolje ostavlja mogućnost da se u budućnosti sa tog rezervoara vodom snabdijeva i Mjesna zajednica „Reljevo“.\nIzgradnjom ovog sistema, na najbolji način rješeva se problem vodosnabdijevanja naselja u kojim je u poslijeratnom periodu izgrađen veliki broj stambenih objekata, tako da je potebno izgraditi novi vodovodni sistem.\nZa izgradnju pumpne stanice iz općinskog budžeta osigurano je 300.000 konvertibilnih maraka.


Kurti sa senatorima Šahin i Tilisom o saradnji Kosova i SAD - Kosovo Online\n20. Maj 2022. • 09:45\nPremijer Kosova Aljbin Kurti sastao se sa senatorkom Džin Šahin i senatorom Tomasom Tilisom, sa kojima je razgovarao o borbi protiv kriminala i korupcije i povećanju saradnje između Kosova i Sjedinjenih Država, prenosi Ekonomija onlajn.\nKurti je izrazio zadovoljstvo ponovnim susretom sa senatorima, ovoga puta u Vašingtonu.\nDodao je da su borba protiv korupcije i demokratske reforme ključ za ekonomski uspeh i podsticaj za ekonomski razvoj na Kosovu.\nImajući u vidu potencijal Kosova i interesovanje vlade da podrži sektor inovativne tehnologije, senator Tilis je pozvao Kurtija da razmotri mogućnost saradnje sa Severnom Karolinom, koja ima najbrže rastuću industriju, biotehniku.\n"Senatori Šahin i Tilis su još jednom zahvalili Kosovu i njegovim institucijama što su se svrstali sa demokratskim svetom u osudi agresije Ruske Federacije na Ukrajinu, a premijeru Kurtiju za vođstvo koje je pokazalo u pružanju skloništa za skoro 1.500 građana Avganistana evakuisanih na Kosovo", navodi Ekonomija onlajn.\nAljbin Kurti senatori Sjedinjene Američke Države Kosovo Borba protiv korupcije\nKosovski premijer Aljbin Kurti sastao se sa američkim kongresmenima Robertom Aderholtom, Džimom Hajmsom, Lizom Meklejn i Ričijem Toresom, sa kojima je razgovarao o članstvu Kosova u međunarodnim organizacijama i povećanju američkih investicija na Kosovu, navodi se u saopštenju Kurtijevog kabineta, prenosi Reporteri.